Bagaimana Basikal Digunakan Dalam Pepεrangαn?

Berdasarkan tajuk, pembaca Malaysia tentu akan terbayangkan pendaratan angkatan tentera imperialis Jepun di semenanjung Tanah Melayu semasa bermulanya P.erang Dunia Kedua dahulu. Kita rasa ia satu perkara yang unik.

Tanggapan sebegitu timbul terhadap pasukan tentera Jepun kerana mereka berjaya menjatuhkan Malaya dan pendaratan tenteranya bermula hanya dengan menunggang basikal. Walau bagaimanapun, tentera berbasikal sebenarnya adalah perkara biasa di mana-mana negara pada zaman tersebut.

Ia merupakan salah satu elemen terpenting dalam mana-mana angkatan tentera di seluruh dunia ketika itu, basikal menjadi faktor pengangkutan utama yang paling mudah dikendalikan dan menjimatkan kos.

Bagi sesetengah orang, berbasikal adalah antara gaya hidup yang sihat, tapi basikal juga pernah memainkan peranan penting dalam sejarah ketenteraan terutamanya yang melibatkan pe.rang-per.ang besar di seluruh dunia.

Basikal tanpa pedal yang pertama kali direka oleh Baron Karl Von Drais di Jerman pada tahun 1818 memakan masa selama bertahun-tahun untuk berinovasi kepada reka bentuk yang lebih efektif sebagai sebuah basikal moden yang kita semua kenali hari ini.

Kemudian, Pierre Michaux dan Pierre Lallement dari Perancis telah mencipta sistem pedal yang akan membantu penunggang mengayuh, sistem brek, serta pelbagai jenis lagi perkembangan lain.

Perkembangan ini telah menarik perhatian ramai para pemikir ketenteraan pada abad ke-19 yang melihat manfaat yang ada pada basikal mungkin boleh mempelbagaikan penggunaan pengangkutan ini dalam pe.rang.

Semasa pe.rang Franco-Prussia antara tahun 1870-1871, basikal per.ang telah melalui proses percubaan dengan dibawa oleh utusan tentera dan unit peninjau namun ia tidak berapa efektif, tapi itu tak menghalang para pemikir untuk terus mengkaji manfaat yang ditawarkan oleh basikal.

Tentera British menggunakan unit peninjau berbasikal dalam latihan lapangan pada musim bunga tahun 1885, dan tak lama kemudian tentera Austria dan Jerman masing-masing mula mempertimbangkan kemungkinan untuk menggunakan basikal dalam tentera.

Manakala tentera Perancis pula secara rasminya telah pun memperkenalkan basikal dalam dunia ketenteraan. Basikal mula berkhidmat sebagai pengangkutan untuk pasukan infanteri pada tahun 1887.

Memandangkan konsep dan reka bentuk basikal sentiasa berubah dari masa ke semasa, ia memudahkan tentera untuk mengaplikasikan “gaya militari” yang akan menyediakan lebih banyak kemudahan dab keperluan di lapangan bagi seorang askar yang berbasikal.

Perubahan sebegini terus menarik perhatian dan membantu mendorong para pemikir ketenteraan untuk yakin bahawa kenderaan roda dua boleh bersaing dengan kenderaan lain termasuk kuda pe.ra.ng.

Menjelang akhir abad ke-19, British sudah pun menguasai industri pengeluaran basikal yang terbesar di dunia, dan ini mungkin menjelaskan mengapa begitu tinggi sekali jumlah basikal yang dimiliki dan digunakan di Afrika Selatan semasa pe.ran.g Anglo-Boer Kedua.

Basikal amat sesuai digunakan di sekitar Afrika Selatan, bahkan pejuang-pejuang Boer turut sama menubuhkan unit-unit kecil pejuang berbasikal, lalu kaedah itu turut dicontohi oleh British dalam pasukan tentera mereka sendiri.

Di seberang lautan Atlantik, Amerika juga mula menyedari akan potensi yang ada pada basikal. 1st Signal Corps of National Guards di Connecticut membentuk infanteri berbasikal tentera yang pertama pada tahun 1891. Ia digunakan untuk menghantar pesanan dan membawa bekalan.

Pelbagai cabaran geografi dan cuaca berjaya diatasi, seorang anggota National Guards Connecticut membuktikan, dia hanya perlu bergerak berseorangan untuk menyampaikan kiriman pesanan dengan lebih pantas kepada pasukan isyarat bendera.

Pasukan logistik pula akan membawa pesanan kiriman dari Chicago ke New York dalam masa empat hari 13 jam yang kebanyakannya adalah meredah hujan. Cabaran yang lain adalah membawa pesanan dari Washington DC ke Denver dalam masa enam hari.

Leftenan Kedua Fort Missoula Montana, James A. Moss menubuhkan 25th Infantry Cycling Corps, yang merangkumi lapan anggota tentera akan menunggang basikal dalam formasi tentera dan mengayuh sejauh 40 batu setiap hari.

Setiap basikal mereka akan dilengkapi dengan satu pek beg besar yang lengkap dengan keperluan asas seperti selimut dan khemah. Setiap penunggang juga membawa selaras senapang bersama peluru sebanyak 50 pusingan dan bo.m tangan.

Kor Berbasikal ini perlu menjalani rutin perjalanan sejauh 800 batu dari Fort Missoula ke Taman Negara Yellowstone dan pulang kembali, kemudian bertolak dari Fort Missoula ke St. Louis, keseluruhan perjalanan sejauh 1,900 batu.

Semua itu adalah untuk membuktikan keupayaan unit berbasikal yang mampu bergerak jauh semasa sedang menghadapi pe.ra.ng. Walau bagaimanapun, kor berbasikal telah dibubarkan sebelum p.era.ng Sepanyol-Amerika meletus.

Di Amerika dan Eropah amat jelas basikal digunakan untuk mengirim pesanan, tapi selepas melalui beberapa inovasi, ia digunakan untuk tugas pemetaan topografi mudah alih memandangkan sudah tiada keperluan mengirim surat kerana teknologi telegraf sudah pun digunakan secara meluas.

Contohnya, seorang penunggang menggunakan basikalnya untuk mengkaji tahap gred kerataan bukit dan kawasan lain bagi membantu komander tentera dalam usaha untuk menentukan sama ada tanah itu boleh atau tidak untuk dilalui oleh jentera dan se.njata berat seperti meriam.

Pe.ran.g Dunia Pertama meletus pada tahun 1914, negara yang ada tentera infanteri basikal telah sedia menyertai pe.ra.ng, tapi ketika itu, kebanyakan per.tem.puran mengikat kedua belah pihak kerana mereka saling mengorek parit bawah tanah sebagai benteng pertahanan untuk berlindung.

Keadaan yang buntu ini menjadikan pe.rtemp.uran boleh tergantung selama berminggu-minggu. Justeru, ia menyebabkan pasukan berbasikal dan pasukan berkuda mula hilang kepentingan dan tiada lagi keperluan kerana basikal hanya boleh beroperasi di belakang tabir semata-mata.

Walau bagaimanapun, generasi pasca WWI memainkan kembali peranan basikal secara langsung seperti yang pernah dilakukan oleh Jerman, Jepun dan Inggeris sebagai kaedah pengangkutan untuk mengangkut tentera ke barisan hadapan, jika pasukan berbasikal tidak menyertai pertempuran.

Basikal dalam sejarah ketenteraan Poland mungkin yang megah. Sumber yang tidak jelas menunjukkan penggunaannya yang pertama di medan per.a.ng moden berlaku semasa Pe.rtemp.uran Warsaw pada tahun 1920, episod yang menentukan per.ang Poland-Bolshevik. Poland memenangi perte.mpuran ini.

Tentulah tentera berbasikal tak mungkin mengayuh basikal mereka semasa meny.eran.g musuh, namun ia penting bagi tentera sebagai alat paling sesuai untuk misi pengintaian dan komunikasi. Dan pasukan berbasikal ada kelebihan kerana boleh berselaras dengan kelajuan pasukan berkuda.

Melainkan jika tentera menunggang basikal menuju terus ke medan per.an.g dalam kemaraan kumpulan besar, contohnya semasa kemaraan tentera Jepun menuju ke arah Singapura dengan menunggang basikal di sepanjang laluan penting di Semenanjung Tanah Melayu pada tahun 1941.

Tentera Jepun dikatakan sebagai tentera yang paling sinonim dalam memanfaatkan basikal semasa P.era.ng Dunia Kedua. Ketika pencerobohan di Tanah Melayu, beribu-ribu tentera Jepun berbasikal meneruskan kemaraan dari Kota Bharu menuju Singapura.

Kerana isu kekurangan bahan bakar, basikal menjadi pilihan yang lebih mudah, murah, efisien dan pantas untuk membawa anggota tentera ke barisan hadapan berbanding kenderaan lain. Namun bagi tentera Jepun, bahan bakar bukan satu-satunya masalah dihadapi.

Apabila menghadapi masalah ketiadaan bekalan getah, tentera Jepun terpaksa mengayuh basikal hanya bergantung kepada ketahanan roda rim sahaja apabila basikal mereka mengalami masalah seperti tayar pecah atau tayar haus.

Selepas Jepun menyerah kalah, Hindia Belanda, British Malaya, Indochina, mula dituntut kembali oleh kolonial di jajahan masing-masing. Kekalahan Jepun belum mengakhiri penjajahan, ini menyebabkan penduduk tempatan menuntut kemerdekaan baik secara diplomatik atau berse.nja.ta.

Di utara Vietnam, bekas penjajah mereka iaitu Perancis kembali menuntut kuasa pemerintahan yang mereka tinggalkan sebelum itu. Ini membawa kepada penentangan orang Vietnam hingga tercetus sekali lagi p.era.ng selepas WWII.

Pe.ra.ng di antara koloni Perancis dan Vietnam terus berlanjutan dan membawa kepada Pengepungan Dhien Bien Phu sekitar November 1953. di mana 50,000 tentera Viet Minh mengepung 15,000 tentera Perancis yang menduduki perkampungan tersebut.

Jeneral Vietnam, Vo Nguyen Giap memilih untuk mengelakkan per.tem.puran konvensional sebaliknya dengan mempraktikkan s.er.angan hendap dan jerangkap samar untuk memusnahkan tentera Perancis. Kuncinya jejak Laluan Ho Chi Minh.

Mengikut kiraan secara kasar melibatkan keseluruhan per.tem.puran antara Perancis dan Vietnam sepanjang 1953, Perancis mengira lebih 74,000 kematian dari 190,000 tentera, sejak itu Perancis sedar bahawa mereka tidak mungkin boleh mengalahkan orang Vietnam dalam p.era.ng setempat.

Perancis tidak mempunyai sokongan udara di Vietnam dan tidak boleh mengeb.om mana-mana jalan atau konvoi sesuka hati. Giap memilih untuk memintas jalan sukar dengan cara mudah, ya, dengan memanfaatkan kelebihan basikal.

Dia memindahkan beratus-ratus ribu tan sumber dan bahan asli melalui bukit dan lembah yang curam di Dien Bien Phu menggunakan basikal-basikal yang dijual kepada orang Vietnam oleh penjajah Perancis sendiri sebelum p.era.ng, ini namanya “se.nja.ta makan tuan”.

Giap mengumpulkan beratus-ratus kelengkapan artileri, berjuta-juta peluru, dan bekalan sumber makanan yang mencukupi sebelum mengepung kawasan Dien Bien Phu secara strategik.

Kekuatan tentera Viet meningkat setelah usaha memindahkan sumber bekalan menggunakan basikal dan melalui laluan sukar di hutan berkesan. Selepas dikepung selama tujuh minggu, Perancis menyerah kalah dan Vietnam mencapai kemerdekaan.

Kesilapan Perancis adalah meremehkan keupayaan Viet Minh dalam konteks logistik, persediaan artileri dan sumber bekalan makanan tentera. Perancis menjangkakan hanya akan menghadapi sera.ngan mortar, bukan se.nja.ta berat yang berupaya membedil dari jauh.

Kunci kepada kejayaan Viet Minh dalam per.te.mpuran epik ini adalah inovasi basikal sebagai pengangkutan bahan sumber dan pembinaan laluan ‘darurat’ melalui jalan yang paling tidak pernah disangka oleh musuh dalam sejarah.

Kita sedia maklum bagaimana Jepun memasuki Tanah Melayu dengan berbasikal dan bagaimana Vietnam mengalahkan Perancis. Ini sedikit rangkuman kisah lain semasa P.era.ng Dunia Pertama dan Kedua.

Unit berbasikal dari 2nd Anzac Cyclist Battalion terlibat dalam se.rangan terhadap Flanders pada tahun 1917, membina landasan sokongan sejauh 1800m melintasi ‘no man’s land’ di Messines dan memasang kabel isyarat di belakang kemaraan tentera di Gravenstafel dan Bellevue Spur.

Pada awal tahun 1918, New Zealand Cyclist Corps dikerah untuk berp.er.ang sebagai sokongan infanteri, mereka menyertai tindakan defensif yang penting dalam Pe.rtem.puran Lys dan tindakan ofensif dalam Per.tem.puran Kedua Marne.

Dalam P.er.ang Dunia Kedua, Adolf Hitler pernah cuba menye.ra.ng Russia dengan jumlah pasukan tentera berkuda yang jauh lebih besar jumlahnya berbanding tentera berkuda Napoleon.

Selain kuda, basikal juga amat popular bagi tentera Jerman sebagai salah satu pengangkutan penting. Semasa bermulanya P.era.ng Dunia Kedua, tentera Jerman juga menunggang basikal untuk menceroboh Norway dan Poland.

Salah satu inovasi yang menarik dalam unit tentera berbasikal ialah basikal BSA Airborne. Basikal ini direka khas untuk pasukan payung terjun tentera UK. Reka bentuknya boleh dilipat dan dilampirkan sekali pada tubuh penerjun semasa operasi.

Apabila dilipat, struktur basikal akan cukup padat untuk dibawa melompat keluar dari pesawat. Roda akan disangkut dengan kemas pada beg paracut, yang menjadikan basikal lebih selamat untuk dibawa melompat keluar dari pesawat.

Apabila penerjun mendarat, mereka boleh menggunakan tali pelepasan payung bahagian hadapan untuk melepaskan basikal. Selepas BSA Airborne selesai dipasang, ia sedia untuk dikayuh. Basikal khas ini digunakan untuk bergerak secara senyap ke sasaran.

70,000 buah basikal BSA Airborne dihasilkan oleh Birmingham Small Arms Company antara tahun 1942 dan 1945. Peranan basikal yang paling besar adalah untuk infantri British dan Kanada semasa pendaratan D-day oleh tentera bersekutu terhadap Normandy dan Arnhem.

Tiada statistik jelas tentang berapa jumlah basikal yang digunakan, satu-satunya bukti adalah berdasarkan grafik. Pasukan payung terjun ini membawa peralatan seberat hampir 90 KG termasuk basikal mereka.

Pada tahun 1944, jip tentera telah digunakan dengan meluas dan basikal hilang kepentingannya. Selepas P.era.ng Dunia Kedua, masih ada masalah kekurangan bahan bakar di Eropah dan orang awam menggunakan basikal tentera yang ditinggalkan sebagai pengangkutan harian.

Hari ini, basikal P.era.ng Dunia Kedua yang tulen amat sukar untuk ditemui berbanding dengan kenderaan tentera lain, ini kerana pengeluaran basikal dihasilkan dalam jumlah yang agak kecil.

Walaupun kelihatan terdapat banyak basikal tentera di pasaran yang menjadi buruan golongan pengumpul, kebanyakannya sudah tak lengkap atau tidak asli. Jika ada pun, kita hanya boleh melihatnya di muzium-muzium sahaja.

Di Malaysia, sesetengah basikal p.era.ng milik Jepun yang ditinggalkan selepas p.eran.g masih boleh dilihat di Muzium Negara, Muzium P.era.ng Pulau Pinang atau di Muzium Mersing.


Betul Ke Pasukan Keselamatan Kita Kerja Tidur Dan Makan?

KISAH 1Anak perempuannya sakit. Tetapi tugasnya kepada negara perlu didahulukan. Walaupun dia sudah mendapat pelepasan daripada pegawai atasannya untuk bercuti, dia tetap berkeras melaksanakan tugasnya menghalang onar berduri daripada Parti Komunis Malaya.

Apabila operasinya tamat, dia dengan segera ke rumah sakit tempat anaknya mendapat rawatan. Si anak kecil yang baru mengenali dunia itu melihat muka ayahnya dan berkata-kata, “apakah tugas ayah itu jauh lebih penting daripada saya?” Dan di kala itu, nafas si anak kecil itu putus. Begitulah kisah mendiang Tan Sri Yuen Yuet Ling dan anak beliau.

Nota: Tun Hanif Omar juga melalui tragedi sama.Kisah 2Si ayah, seorang warga TLDM, meninggalkan kampung halaman ke sebuah negara lain untuk latihan dan tugasan. Ketika itu, anaknya baru berusia seminggu.Hari ini, anaknya sudah tiada kerana sakit.Kisah 3Cutinya untuk balik ke Kuala Lumpur sudah lulus. Isterinya menunggu di rumah sempena ulang tahun ke-23. Tetapi bilik operasi melaporkan terdapat pergerakan orang disyaki di sebuah kampung air. Semua pegawai dan anggota diperlukan.Pada hari ulang tahun ke-23 itu, si isteri menghantar sms kepada suaminya. Dan si anak yang belajar di Kaherah menulis di Facebooknya sendiri, mengucapkan selamat ulang tahun kepada kedua orang tuanya dan mendoakan perkahwinan mereka kekal sepanjang hayat.Malam sebelum itu, SP Ibrahim Lebar sudahpun menghembuskan nafas terakhirnya akibat ditembak pengganas Sulu.

Kisah 4Hari itu hari jadi dia. Tapi tiada istilah cuti hari jadi dalam perkhidmatan. Apapun, anak dan isterinya sudah tentu menyediakan kek hari jadinya di rumah malam kelak.Di kala dia memacukan pesawat Beechcraft King ke udara, apa yang tidak diingini berlaku. Pesawat hilang kawalan dan terhempas. Tiada istilah tiada kematian pada hari jadi. Mendiang Mejar Kayamboo terkorban pada hari lahirnya.

Kisah 5Keadaan di Kaherah makin tidak stabil. Ramai rakyat Malaysia yang belajar di situ terperangkap. Maka Ops Pyramid dilancarkan. Pesawat Hercules C130 Charlie TUDM digerakkan ke Kaherah.Ketika di Mesir, salah seorang anggota TUDM mendapat berita anaknya meninggal dunia akibat kemalangan di Malaysia. Di kala dia di luar negara menyelamatkan anak orang, anaknya meninggal dunia.Tidur dan Makan?Semua kisah di atas adalah kisah benar. Di mana sesuai, nama disebut. Di mana tidak sesuai, tidak disebut.Dan ini cumalah sebahagian daripada ratusan ribu kisah yang dihadapi anggota-anggota pasukan keselamatan kita.Jadi, adakah mereka cuma tidur dan makan?Ingat. Keamanan yang kita kecapi bukannya percuma.


12 Kelebihan Rasulullah S.A.W

Salam Jumaat Mubarakah. Segala puji khusus bagi Allah, rabb
sekalian alam. Selawat dan salam ke atas junjungan Rasulullah SAW. Sesungguhnya
Allah telah mengutuskan Nabi Muhammad s.a.w sebagai rahmat sekelian alam dan hadiah
kepada orang-orang beriman.

Allah Taala berfirman:
وَمَآ أَرۡسَلۡنَٰكَ إِلَّا رَحۡمَةٗ لِّلۡعَٰلَمِينَ ١٠٧
“Tidak kami utuskan engkau (wahai Muhammad) melainkan sebagai rahmat sekelian
alam”. Al-Anbiya’ : 107

Sabda Rasulullah s.a.w:
إِنَّماَ أَنَا رَحْمَةُ مُهْدَاة
“Sesungguhnya aku adalah rahmat yang dihadiakan”.
Riwayat Ibn Saad Dan Al Hakim Dari Abu Hurairah

Firman Allah Taala lagi :

لَقَدۡ مَنَّ ٱللَّهُ عَلَى ٱلۡمُؤۡمِنِينَ إِذۡ بَعَثَ فِيهِمۡ
رَسُولٗا مِّنۡ أَنفُسِهِمۡ يَتۡلُواْ عَلَيۡهِمۡ ءَايَٰتِهِۦ
وَيُزَكِّيهِمۡ
وَيُعَلِّمُهُمُ ٱلۡكِتَٰبَ وَٱلۡحِكۡمَةَ وَإِن كَانُواْ مِن
قَبۡلُ لَفِي ضَلَٰلٖ مُّبِينٍ ١٦٤

“Sesungguhnya Allah telah mengurniakan (rahmatNya) kepada
orang-orang yang beriman, setelah Dia mengutuskan dalam kalangan mereka seorang
Rasul dari bangsa mereka sendiri, yang membacakan kepada mereka ayat-ayat Allah
(kandungan Al-Quran yang membuktikan keesaan Allah dan kekuasaanNya) dan
membersihkan mereka (dari iktiqad yang sesat), serta mengajar mereka Kitab
Allah (Al-Quran) dan Hikmah (pengetahuan yang mendalam mengenai hukum-hukum
Syariat) dan sesungguhnya mereka sebelum (kedatangan Nabi Muhammad) itu adalah
dalam kesesatan yang nyata”. Al-Imran : 164

Sesungguhnya Allah telah mengkhususkan hadiah istimewa kepada
sekelian orang beriman kerana mereka mengenal hakikat nikmat risalah
Muhammadiah. Sesungguhnya Allah juga telah mengutuskan Baginda s.a.w kepada
sekelian manusia.

Firman Allah:

وَمَآ أَرۡسَلۡنَٰكَ إِلَّا كَآفَّةٗ لِّلنَّاسِ بَشِيرٗا
وَنَذِيرٗا وَلَٰكِنَّ أَكۡثَرَ ٱلنَّاسِ لَا يَعۡلَمُونَ ٢٨
“Dan tiadalah Kami mengutusmu (wahai Muhammad) melainkan untuk umat manusia
seluruhnya, sebagai Rasul pembawa berita gembira (kepada orang-orang yang
beriman) dan pemberi amaran (kepada orang-orang yang ingkar); akan tetapi
kebanyakan manusia tidak mengetahui (hakikat itu)”. Saba’: 28

قُلۡ يَٰٓأَيُّهَا ٱلنَّاسُ إِنِّي رَسُولُ ٱللَّهِ إِلَيۡكُمۡ
جَمِيعًا
“Katakanlah (wahai Muhammad): Wahai sekalian manusia! Sesungguhnya aku adalah
Pesuruh Allah kepada kamu semuanya”. Al-A’raf : 158

Sekelian Umat telah bersepakat bahawa Baginda s.a.w adalah
makhluk yang paling mulia secara mutlak. Dalil-dalil yang menjelaskan kemuliaan
ini sangat banyak, antaranya ialah:

1. Nabi Muhammad s.a.w diutuskan Rahmat sekalian alam
Allah Taala berfirman:

Tatkala Nabi Muhammad s.aw di utuskan sebagai rahmat sekelian
alam, sudah pasti lazim Baginda SAW adalah paling afdhal dari sekelian alam.

2. Nabi Muhammad s.a.w diutuskan kepada sekelian manusia tidak
seperti para Nabi sebelum ini yang hanya diutuskan kepada kaum mereka.

Allah Taala berfirman :

وَمَآ أَرۡسَلۡنَٰكَ إِلَّا كَآفَّةٗ لِّلنَّاسِ
“Dan tiadalah Kami mengutusmu (wahai Muhammad) melainkan untuk umat manusia
seluruhnya”. Saba’ : 28

3. Allah mengambil janji dari para Nabi dengan keimanan kepada
Nabi Muhammad s.a.w dan membantunya sekiranya mereka berada di zaman kerasulan
Baginda s.a.w

وَإِذۡ أَخَذَ ٱللَّهُ مِيثَٰقَ ٱلنَّبِيِّۧنَ لَمَآ ءَاتَيۡتُكُم
مِّن كِتَٰبٖ وَحِكۡمَةٖ ثُمَّ جَآءَكُمۡ رَسُولٞ مُّصَدِّقٞ لِّمَا مَعَكُمۡ
لَتُؤۡمِنُنَّ بِهِۦ وَلَتَنصُرُنَّهُۥۚ قَالَ ءَأَقۡرَرۡتُمۡ وَأَخَذۡتُمۡ عَلَىٰ
ذَٰلِكُمۡ إِصۡرِيۖ قَالُوٓاْ أَقۡرَرۡنَاۚ قَالَ فَٱشۡهَدُواْ وَأَنَا۠ مَعَكُم
مِّنَ ٱلشَّٰهِدِينَ ٨١
“Dan (ingatlah) ketika Allah mengambil perjanjian setia dari Nabi-nabi (dengan
firmanNya): Sesungguhnya apa jua Kitab dan Hikmat yang Aku berikan kepada kamu,
kemudian datang pula kepada kamu seorang Rasul yang mengesahkan apa yang ada
pada kamu, hendaklah kamu beriman sungguh-sungguh kepadanya dan hendaklah kamu
bersungguh-sungguh menolongnya. Allah berfirman lagi (bertanya kepada mereka):
Sudahkah kamu mengakui dan sudahkah kamu menerima akan ikatan janjiku secara
yang demikian itu? Mereka menjawab: Kami berikrar (mengakui dan menerimanya).
Allah berfirman lagi: Jika demikian, maka saksikanlah kamu dan Aku juga menjadi
saksi bersama-sama kamu”. Al-Imran : 81

4. Tidak berpisah nama Sidna Muhammad s.aw dengan lafz Jalalah
(Allah).

Firman Allah Taala:
وَرَفَعۡنَا لَكَ ذِكۡرَكَ ٤
“Dan kami tinggikan bagimu sebutan (namamu)”. Al-Insyirah : 4

Allah Taala telah menyertakan nama Sayyiduna Muhammad s.a.w
dengan namaNya di dua Kalimah Syahadah, azan, tasyahud. Tidak berpisah nama
Baginda s.a.w dengan lafzu Jalalah (Allah). Hal ini tidak pernah berlaku kepada
sekelian para nabi sebelum ini.

5. Allah telah mengiringi ketaatan kepada-Nya dengan dengan taat
kepada Baginda s.a.w.

Firman Allah Taala:

مَّن يُطِعِ ٱلرَّسُولَ فَقَدۡ أَطَاعَ ٱللَّهَۖ
“Barangsiapa yang mentaati Rasul (Muhammad s.a.w), sesungguhya dia telah
mentaati Allah”. An Nisa : 80

6. Allah telah mengiringi keredhaanNya dengan redha Baginda
s.a.w.

Firman Allah Taala:

يَحۡلِفُونَ بِٱللَّهِ لَكُمۡ لِيُرۡضُوكُمۡ وَٱللَّهُ
وَرَسُولُهُۥٓ أَحَقُّ أَن يُرۡضُوهُ إِن كَانُواْ مُؤۡمِنِينَ
“Padahal Allah dan RasulNya jualah yang lebih berhak mereka mendapat
keredaanNya, jika betul mereka orang-orang yang beriman”. At Taubah : 62

7. Allah telah mengiringi seruanNya dengan seruan Baginda s.a.w.

Firman Allah Taala:

يَٰٓأَيُّهَا ٱلَّذِينَ ءَامَنُواْ ٱسۡتَجِيبُواْ لِلَّهِ
وَلِلرَّسُولِ
“Wahai orang-orang yang beriman, penuhilah seruan Allah dan RasulNya…”
An-Anfal : 24

8. Syariatnya paling mulia dari syariat para Nabi terdahulu,
sudah pasti Baginda s.a.w adalah paling mulia dari kalangan para Nabi.

9. Umat Nabi Muhammad s.a.w adalah umat paling mulia lantaran
mengikut kemuliaan baginda s.a.w.

Firman Allah Taala:

كُنتُمۡ خَيۡرَ أُمَّةٍ أُخۡرِجَتۡ لِلنَّاسِ
“Kamu (wahai umat Muhammad) adalah sebaik-baik umat yang dilahirkan bagi
(faedah) umat manusia”. Al-Imran : 110

10. Baginda s.a.w adalah penutup para Rasul, oleh kerana itu
Baginda s.a.w Rasul paling mulia.

11. Rasulullah SAW penghulu anak Adam di hari Qiyamah

Sabda Baginda s.a.w :

أَنَا سَيِّدُ وَلَدِ اَدَمَ يَوْمَ القِيَامَةِ وَ لاَ فَخْرَ,
وَمَا مِنْ بَنِي يَوْمَئِذٍ اَدَمَ فَمَنْ سِوَاهُ إِلاَّ تَحْتَ لِوَائِي ,
وَأَنَا أَوَّلُ شَافِعٍ وَ مُشَفَّعٍ وَ لَا فَخْرَ
“aku adalah penghulu anak adam di hari qiamat kelak dan tiada kebanggaan. Di
tanganku panji kepujian dan tiada kemegahan. Dan tiada dari para Nabi di hari
tersebut bermula Nabi Adam a.s dan selain Nabi Adam a.s melainkan di bawah
panjiku. Dan aku adalah orang pertama memberi syafaat dan aku orang pertama
yang diterima syafaatnya dan tiada kebangaan”.
Hadis Riwayat Imam Ahmad, Imam Tirmizi Dan Imam Ibn Majah Dari Abi Said

12. Rasulullah SAW pemimpian sekalian Rasul

Sabda Baginda s.a.w :
أَنَا قَائِدُ المرْسَلِيْنَ وَ لاَ فَخْرَ وَ أَنَا خَاتِمُ النَبِيِّيْنَ
وَ لاَ فَخْرَ وَأَناَ أَوَّلُ شَافِعٍ وَ مُشَفَّعٍ وَ لاَ فَخْرَ
“aku adalah pemimpin sekelian rasul, tiada kebanggaan, dan aku adalah penutup
sekelian nabi dan tiada kebanggaan dan aku adalah orang pertama yang memberi
syafaat dan orang pertama yang diterima syafaatnya”.
Hadis Riwayat Imam Ad Darami Dari Jabir

Rujukan : Jalal al Afham fi Syarhi Aqidah al Awam, Kiyai
Muhammad Ihya Ulumuddin, Darul Ulum al Islamiah Surabaya, terjemahan oleh Angah
Sunan


Perjuangan Kanan Dan Kiri: Pemacu Ke Arah Kemerdekaan

Kemerdekaan Malaysia adalah suatu detik yang sangat unik dan bersejarah jika dibandingkan dengan kemerdekaan negara-negara lain. Uniknya, Malaysia merdeka tanpa pertumpahan darah, sangat berbeza dengan negara-negara jiran dan boleh dikatakan tiada negara di dunia ini yang merdeka tanpa peperangan dengan penjajah mereka, kecuali negara-negara yang lewat dimerdekakan seperti Hongkong (1996) dan Brunei (1984).

Perang dunia kedua yang meletus sejak 1942 telah menyaksikan Jepun yang mewarisi kecanggihan teknologi moden hasil daripada kebangkitan Meiji pada tahun 1868 yang memodenkan Jepun serta pengalaman Jepun menyertai Perang Dunia Pertama Bersama Tentera Bersekutu telah menyebabkan Jepun berubah menjadi gergasi Asia dengan kecanggihan teknologi perang di laut dan di udara. Natijahnya, Jepun menyertai Perang Dunia Kedua sebagai Kuasa Paksi dan menakluki seluruh Negara Asia Timur untuk mewujudkan Persekutuan Asia Timur Raya. Jepun menakluki Negeri-negeri Melayu dan peristiwa hitam ini lantaran kekejaman askar Jepun dalam tekanan peperangan, menjadi lonjakan kepada kehendak kemerdekaan daripada kuasa asing.

Kesatuan Melayu Muda membuat cadangan penubuhan Melayu Raya yang menggabungkan Seluruh Kepulauan Melayu kepada Jepun dan merdeka sebagai sebuah negara, tetapi hasrat tersebut tidak kesampaian kerana Jepun menyerah kalah terlebih dahulu. Selain itu, British dalam penentangan terhadap Jepun di Tanah Melayu telah mewujudkan Tentera Gerila Force 136 dengan askar-askar Melayu dan memberi bantuan peralatan perang kepada Malayan People Anti-Japanese Association (MPAJA) yang ditunjangi oleh Parti Komunis Malaya (PKM) dan disertai oleh kebanyakan bangsa Cina. Jepun menganggap orang cina adalah musuh dan membunuh lebih 80,000 orang cina di seluruh Tanah Melayu dan Singapura, rentetan daripada Perang Jepun-China 1937.

Namun begitu, Gerakan Radikal Melayu (Golongan Kiri) melalui Kesatuan Melayu Muda dengan tokoh-tokoh yang berwibawa seperti Ibrahim Haji Yaacob, Dr. Burhanuddin Al-Helmy dan Ishak Haji Mohamad telah menggerakkan semangat nasionalisme Melayu dengan mencontohi Gerakan Islah di Mesir sejak 1932 lagi. Melalui pendudukan Jepun, mereka Nampak seperti ada satu peluang untuk mewujudkan negara Melayu tersendiri. Namun begitu, KMM telah diharamkan oleh Jepun pada 1942 atas alas an desakan kemerdekaan daripada Jepun. Tentera Jepun juga membelasah pemimpinnya yang bernama Mustafa Hussein.

Peristiwa itu menyebabkan Ibrahim bin Yaacob kecewa dan merasakann kemenangan Jepun bukanlah kemenangan golongan radikal Melayu. Golongan aristokrat Melayu yang terdiri daripada golongan kanan pula diberikan jawatan yang sama seperti di zaman British, tetapi hanya mengangguk sahaja di atas setiap telunjuk Jepun. Gerakan Nasionalisme Melayu di zaman Jepun kelihatan sekata iaitu lebih kepada kerjasama menyokong Jepun. Pendudukan Jepun juga merangsangkan gerakan kemerdekaan melalui Kesatuan Rakyat Indo-Semenanjung (KRIS) yang ditubuhkan atas restu Jepun, tetapi hasrat merdeka tidak tercapai kerana Indonesia telah merdeka terlebih dahulu pada 15 Julai 1945. Penyatuan Golongan Kiri dan Kanan di Tanah Melayu pada masa itu menjadi langkah awal penyatuan politik di Tanah Melayu dan merintis kepada kemerdekaan, sejak 1945 lagi.

Setelah Perang Dunia Kedua kabut, British Military Administration (BMA) yang diketuai oleh Sir Ralph Hone, Ketua Pegawai Hal Ehwal Awam telah diwujudkan sebagai interregnum pentadbiran di Tanah Melayu. Namun begitu, MPAJA yang menjadi kumpulan penentang Jepun terbesar mengisi kelompongan kuasa selama lebih kurang 14 hari. Dengan kuasa dan persenjataan yang mereka ada, MPAJA telah menangkap ramai polis-polis Melayu dan membunuh mereka kerana didakwa menjadi talibarut Jepun, sehingga mewujudkan ketegangan kaum. Kaum Melayu pula ibarat keluar mulut singa, masuk mulut buaya. Pelbagai peristiwa yang membawa ketegangan ini menyebabkan berlaku rusuhan di banyak tempat terutamanya di Batu Pahat, di mana tentera Bintang Tiga (MPAJA) telah bertembung dengan Kiyai Salleh dan tentera Selempang Merah. Peristiwa parang terbang masih menjadi bualan sehingga ke hari ini. Peristiwa hitam ini menyebabkan BMA terpaksa mencampuri urusan di Tanah Melayu dan memaksa Bintang Tiga meletakkan senjata dan menerima upah sebanyak $350 (Dollar Straits Settlement setiap seorang.

Kehadiran semula British di Tanah Melayu sangat dialu-alukan, lantaran kekejaman tentera MPAJA dan komunis terhadap orang Melayu dan orang Melayu memilih British yang lebih berdiplomasi berbanding Bintang Tiga yang dibelakangi oleh Komunis. British pula tidak mudah melepaskan ‘periuk emas’ mereka ini kerana British telah hampir bankrap dalam Perang Dunia Kedua. Pengunduran Jepun dan kekayaan asset British terutamanya ladang getah dan lombong bijih timah masih didambakan, walaupun kebanyakannya telah musnah dalam Strategi Bumi Hangus yang dilaksanakan oleh British. Oleh itu, BMA mengambil alih kuasa di Kuala Lumpur pada 13 September 1945 secara rasminya dan memaksa MPAJA untuk meletakkan senjata. Namun begitu, masih ramai yang tidak mahu menyerahkan senjata dan masuk kembali ke dalam hutan menubuhkan MPABA (Anti-British) pula. Perang antara pihak berkuasa Malaya dengan komunis ini berlarutan sehingga 1960-an.

Semasa Jepun menduduki seluruh Asia Tenggara, British melalui Parti Buruh telah merangka Malayan Union untuk melincirkan pentadbiran di Tanah Melayu bagi menyediakan kerajaan sendiri berikutan daripada keadaan kewangan Britain yang mengalami defisit teruk akibat perang. Justeru, setelah Jepun menyerah kalah, Gagasan Malayan Union dibentangkan di Parlimen Britain pada 10 Oktober 1945. Penubuhan Malayan Union adalah untuk menggantikan sistem residen dan naungan British kepada tanah jajahan British, dengan diperintah oleh seorang gabenor. Sir Harold McMichael, orang yang bertanggungjawab dalam krisis yahudi di Tanah Mandat Palestin (Palestine Mandate) merupakan seorang yang licik dan tegas. Dia telah memaksa sultan-sultan Melayu untuk menandatangani penubuhan Malayan Union sama ada secara sukarela ataupun secara paksa. Oleh sebab tekanan radikalisme dan komunisme, serta ancaman dikembalikan wilayah ke Negara Thailand seperti sebelum 1909, Raja-Raja Melayu telah menandatangani Malayan Union. Tambahan pula, Raja-Raja Melayu tidak diberikan masa yang cukup untuk berbincang dengan para pembesar masing-masing.

Pada 1 April 1946, Malayan Union diisytiharkan di The King House dengan Sir Edward Gent menjadi Gabenor pertamanya. Namun begitu, orang-orang Melayu dan Raja-Raja Melayu menentang Malayan Union dan memboikot upacara perasmiannya. Penentangan terhadap Malayan Union adalah gerakan terbesar orang Melayu dan penyatuan terbesar yang pernah wujud dalam politik orang Melayu, sejak kejatuhan Kerajaan Melayu Melaka lagi. Orang Melayu menentang cara Malayan Union yang memaksa Raja-Raja Melayu menandatangai perjanjian berat sebelah dan penghapusan kuasa Raja-Raja Melayu. Tambahan pula, prinsip kewarganegaraan yang sangat liberal (jus soli) terhadap warga pendatang di Tanah Melayu juga menjadi faktor utama kebangkitan Melayu. Malayan Union yang ditubuhkan oleh British kea rah Malaya berkerajaan sendiri adalah untuk memuaskan hati Amerika Syarikat yang banyak membantu British yang hampir muflis dalam perang dan dari segi politik. Namun, secara tidak langsung, hak-hak orang Melayu turut terhakis dalam penubuhan Malayan Union.

Bantahan terhadap Malayan Union dilakukan oleh individu mahupun persatuan. Bermula di Perak, Panglima Bukit Gantang telah menghadap DYMM Sultan Perak agar surat perjanjian persetiaan yang diberikan oleh Harold Mc Michael tersebut dihantar ke mahkamah dan segala perbelanjaan guaman akan ditanggung oleh Perikatan Melayu Perak. Penentangan orang Melayu sangat meluas melalui surat, telegram, demonstrasi dan melalui penulisan dalam akhbar seperti Majlis, Utusan Melayu, Malay Mail, Pelita Malaya dan sebagainya. Parti Kebangsaan Melayu Malaya yang ditubuhkan oleh bekas-bekas pemimpin kiri dalam KMM pula menyokong cara kerakyatan dalam Malayan Union. Di Selangor juga tidak kurang hebatnya penentangan terhadap Malayan Union. Persatuan Melayu Selangor telah menghantar telegram bantahan ke London pada 17 Januari 1946 dan terdapat 12 Persatuan Melayu di Selangor yang menentang penubuhan Malayan Union.

Segalanya bermula di Batu Pahat apabila Dato Onn bin Jaafar, Pegawai Daerah Batu Pahat Berjaya menghentikan rusuhan kaum menjadi lebih teruk di antara Kiyai Salleh dengan Kaum Cina. Namun begitu, beliau tidak menyangka bahawa Malayan Union berjaya ditubuhkan. Dengan mengadakan mesyuarat di dua tempat berasingan iaitu di Gunung Saga dan Kelab Batu Pahat (sekitar November 1945), beliau diberikan kepercayaan untuk mengetuai persatuan-persatuan Melayu di Johor untuk menentang Malayan Union.

Langkah seterusnya menjadi lebih besar apabila Dato’ Onn bin Jaafar Berjaya mengadakan Kongres Melayu Se-Malaya selama Empat Hari di Kelab Sultan Sulaiman, Kampung Baru Kuala Lumpur (1 Mac 1946 – 4 Mac 1946) dan dihadiri oleh 150 wakil daripada 41 buah badan perkumpulan dengan 107 orang wakil dan 56 orang pemerhati termasuklah kaum wanita. Pada awalnya, Parti Kebangsaan Melayu Malaya (PKMM) yang ditubuhkan pada 17 Oktober 1945 dan dirancang oleh Parti Komunis Malaya (PKM) telah menyertai kongres ini tetapi disebabkan mereka tidak bersetuju lambang keris diletakkan pada bendera merah putih sang saka bangsa semasa penubuhan UMNO, mereka keluar dari UMNO. Kongres ini dinamakan Kongres 1946.

PKMM masih menaruh harapan agar pemimpin-pemimpin Melayu bersetuju dengan idea penubuhan Indonesia Raya dan langkah perjuangan golongan kanan dan kiri dalam memperjuangkan bangsa Melayu terus terbahagi. PKMM melalui lidah rasminya Pelita Malaya sering meluahkan rasa tidak puas hati mereka dengan tindak tanduk UMNO dan menuduh UMNO dituduh kolot, konservatif dan tidak demokratik kerana menentang Malayan Union.

Datuk Nik Ahmad Kamil dari Kelantan telah mendesak Kongres 1946 untuk mengadakan sidang tergempar selama dua hari (30 dan 31 Mac 1946) bagi membincangkan langkah-langkah menentang Malayan Union. British sememangnya tidak pernah ambil peduli dan meneruskan Malayan Union pada 1 April 1946. Melalui Kongres Tergempar ini, raja-raja dan pembesar yang dilantik bagi menjawati jawatan dalam Malayan Union didesak memboikot Malayan Union dan umat Melayu diminta berkabung selama 7 hari. Seterusnya, pada 11 Mei 1946, dengan kehadiran 29 pertubuhan negeri-negeri Melayu dengan 58 orang wakil dan 30 pemerhati, Dato’ Onn telah membubarkan Kongres 1946 dan menubuhkan UMNO. Penubuhan ini disambut dengan slogan “Hidup Melayu” dan Dato’ Onn bin Jaafar dilantik sebagai Presiden pertamanya. Nama asalnya ialah United Malays Organisation (U.M.O) sebelum Zaaba menambahkan perkataan National dalam nama pertubuhan ini.

Penubuhan UMNO sebagai parti golongan kanan terbesar yang merangkumi raja-raja, orang-orang besar dan rakyat jelata menjadikan ia sebagai parti yang menyeluruh dalam hirarki sosial orang Melayu. Raja-Raja Melayu turut menyokong penubuhan UMNO dan diisytiharkan dalam Istana Besar Johor Bahru oleh DYMM Sultan Ibrahim pada 11 Mei 1946. Sejarah menyaksikan Dato’ Onn bin Jaafar telah menjadi seorang pejuang ulung yang telah menyatukan semua orang Melayu tanpa mengira fahaman mereka sama ada konservatif atau radikal, kanan atau kiri. Namun begtu, PKMM menarik diri pada 29 Jun 1946 semasa persidangan perwakilan di Ipoh  dan meninggalkan golongan kanan sahaja di dalam UMNO kerana tidak setuju dengan lambang keris dan tidak memperjuangkan kemerdekaan Tanah Melayu.

Sebagai golongan kanan yang menyokong sistem, UMNO telah melantik Dato’ Ronald Braddell sebagai Penasihat Undang-undang pada 2 Julai 1946 sebelum digantikan oleh Ahmad bin Mohamed Ibrahim pada 1950. Seterusnya, suatu sistem pentadbiran yang lebih baik dan efektif perlu diperkenalkan. Rundingan antara pihak kerajaan British, Raja-Raja Melayu dan UMNO bagi merangka Perjanjian Persekutuan 1948 dan dibawa ke mesyuarat Agung UMNO pada 10 Januari 1947. Perjanjian ini telah digubal melalui Sidang Pleno Inggeris Melayu di antara Bulan Jun hingga Disember 1946 dan menghasilkan buku biru setebal 100 muka surat.

PKMM tidak bersetuju dengan UMNO dan menganggap UMNO memperjuangkan Pembentukan Persekutuan Tanah Melayu dengan slogan Hidup Melayu sebagai pengukuhan kolonialisasi British di Tanah Melayu, bukan idea kemerdekaan. PKMM dengan idea Melayu Raya mahu memperjuangkan kemerdekaan diberikan seperti di Indonesia dan Filipina. PKMM dengan sayapnya, Angkatan Pemuda Insaf (API) yang diketuai oleh Ahmad Boestamam dan Angkatan Wanita Sedar (AWAS) yang diketuai oleh Shamsiah Fakeh  dengan doktrinisasi komunisme daripada PKM pada awalnya (sebelum bertukar kepada Nasionalisme di bawah kepimpinan Dr Burhanuddin Al-Helmy sebagai YDP ke-2) telah menyertai Persidangan United Front dengan Parti Komunis Malaya, Malayan Democratic Union dan beberapa persatuan pada 19 November 1946.. Dalam persidangan ini, mereka menyatakan sokongan kepada Malayan Union dalam pembentukan negara Malaya yang merdeka, iaitu dengan tiga prinsip utama:

Seterusnya, pada 14 Disember 1946, Malayan Democratic Union (MDU) telah menganjurkan mesyuarat yang disertai oleh PKMM dan MIC (Malayan Indian Congress) telah menubuhkan Council for Joint Action (CJA) yang turut disertai oleh persatuan-persatuan buruh dan persatuan bukan Melayu. Tun Tan Cheng Lock telah dilantik menjadi pengerusi yang pertama dengan Paul Eber sebagai Setiausaha Agung. Dua hari kemudian, CJA telah menghantar bantahan terhadap perjanjian antara Dato’ Onn dengan pihak British  (perjanjian persekutuan tanah Melayu yang dibincangkan oleh sidang pleno) kepada Arthur Creech Jones, Kesatuan Pedagang-pedagang di bawah Setiausaha Negara untuk Koloni-koloni British dan CJA juga berhasrat untuk memboikot penubuhan yang dicadangkan daripada sidang pleno.

Pada 22 Disember 1946, CJA bertukar menjadi PMCJA (Pan-Malayan Council of Joint Action) setelah melebarkan lagi sayapnya di Semenanjung dengan penyertaan lebih banyak kesatuan-kesatuan pekerja dan buruh terutamanya di Pulau Pinang, Melaka, Selangor dan Perak. Namun begitu, ‘Kertas Putih” diterbitkan melalui Perjanjian Persekutuan Tanah Melayu pada 24 Disember 1946 di antara pemimpin UMNO dan pihak British dengan menggunakan Undang-undang Tubuh Kerajaan Negeri Johor sebagai asas. Penerimaan Kertas Cadangan Persekutuan Tanah Melayu (Federation of Malaya) ini menyebabkan hasrat PMCJA untuk menjadi badan tunggal yang dibenarkan berunding dengan British untuk tujuan pemindaan perlembagaan terpadam kerana Sir Edward Gent menerima semua proposal yang diserahkan kepadanya.

Dengan termeterainya Perjanjian Inggeris-Melayu pada 24 Disember 1946 ini, golongan kiri terus berusaha menentang pembentukan Persekutuan Tanah Melayu. Pada 22 Februari 1947, PKMM telah menubuhkan Pusat Tenaga Rakyat (PUTERA) yang disertai dengan beberapa persatuan golongan kiri Melayu seperti Gerakan Angkatan Muda (GERAM), Barisan Tani SeMalaya (BATAS) dan Hizbul Muslimin. Perikatan antara Masyarakat Melayu berhaluan kiri disatukan dengan Masyarakat Bukan Melayu yang rata-ratanya menguasai perniagaan dan kesatuan sekerja dan buruh menjadi perikatan pertama bersilang kaum di Malaysia dengan menggunakan nama PUTERA-PMCJA. PUTERA-PMCJA kemudiannya ditukar kepada PUTERA-AMCJA dengan mengambil kira dominasi komunis dalam Dewan Perniagaan Cina (Associated Chinese Chambers of Commerce atau ACCC) dan dianggap hanya bukan Melayu dalam gabungan.

Pada 21 September 1947, PUTERA-AMCJA telah menghantar kertas cadangan penubuhan negara baharu melalui kertas cadangan yang dinamakan Perlembagaan Rakyat. Perlembagaan Rakyat yang dihasilkan mempunyai banyak perbezaan dengan Kertas Perlembagaan Persekutuan Tanah Melayu. Antaranya, perlembagaan Rakyat mahu penyatuan Malaya termasuk Singapura, Pilihanraya diadakan di peringkat pusat dan negeri, hak kewarganegaraan yang sama rata, Raja-Raja Melayu mempunyai kuasa sebenar yang bertanggungjawab kepada rakyat menerusi majlis yang dipilih (menerusi Pilihanraya), semua rakyat akan dinamakan bangsa Melayu tidak kira keturunan, adat istiadat dan agama dikawal oleh majlis khas orang Melayu dan perlembagaan ini akan membawa kepada kemerdekaan Tanah Melayu dengan Pengurangan Kuasa Pesuruhjaya Tinggi British di Tanah Melayu.

Sedangkan, dalam masa yang sama, Perlembagaan Persekutuan Tanah Melayu masih tidak menunjukkan kesediaan untuk kemerdekaan dengan melantik Pesuruhjaya Tinggi British sebagai Ketua Majlis Eksekutif. Di samping itu, golongan haluan kiri yang cenderung kepada gerakan yang radikal dan disokong oleh Parti Komunis berpendapat bahawa Persekutuan Tanah Melayu bukan untuk mencapai kemerdekaan, malahan ia hanya suatu bentuk penjajahan baharu yang lebih tersusun dengan pelantikan Pesuruhjaya Tinggi British sebagai Ketua dalam Majlis Eksekutifnya.

Perlembagaan Rakyat telah dibakulsampahkan orang Sir Edward Gent kerana bimbang dengan Gerakan Golongan Berhaluan Kiri yang radikal dan mendapat sokongan Komunis. Mereka terlalu obses dengan kemerdekaan dan British resah dengan bersatunya parti-parti berhaluan kiri. Justeru intu, British telah menghidupkan semula undang-undang pendaftaran persatuan untuk mengekang gerakan golongan kiri. Perlembagaan Rakyat pula telah disebarkan oleh Gabungan PUTERA-AMCJA ke seluruh pelosok tanah air melalui akhbar-akhbar yang dimiliki oleh mereka dan tindakan British yang mengabaikan Perlembagaan Rakyat menyebabkan mereka bertindak melancarkan mogok besar-besaran yang dipanggil hartal.

Apatah lagi, ACCC menganggap Cadangan Semakan Perlembagaan yang diterbitkan pada Julai 1947 (isi kandungannya menyamai Perlembagaan Persekutuan Tanah Melayu) bersifat autokratik, tidak bertanggungjawab dan melengah-lengahkan kemerdekaan Malaya. British pula tidak mahu menerima perlembagaan yang merugikan mereka kerana kekayaan Malaya sangat penting bagi menampung keperluan ekonomi mereka yang mana British telah muflis dari segi kewangan selepas Perang Dunia Kedua.

Maka, pada 20 Oktober 1947, menerusi banyak kempen dan propaganda di dalam akhbar dan radio, All Malaya Hartal telah diadakan di seluruh negara dan disambut oleh semua peniaga dan pekerja di seluruh Malaya yang melancarkan mogok. Mogok ini dianggap sangat berjaya kerana semua kedai-kedai di bandar utama dan pekan-pekan yang majoritinya adalah daripada peniaga Cina yang menganggotai ACCC telah menutup perniagaan masing-masing. Pekerja-pekerja dalam kesatuan buruh yang menganggotai AMCJA juga tidak bekerja dan semua estet-estet menjadi sunyi pada hari tersebut. Walaubagaimanapun, Hartal mendapat tentangan daripada orang-orang Melayu terutamanya dalam kalangan aristokrat Melayu dan UMNO.

Walaupun hartal ini dianggap sangat berjaya, namun ia tidak memberi sebarang kesan kepada kerajaan British dan Malayan Union. Tambahan pula, ACCC tidak dapat memberikan sokongan dari segi kewangan untuk Hartal Kedua kerana perang saudara di Tanah Besar Cina menyebabkan hartal tidak dapat diadakan. Tambahan pula, Persekutuan Tanah Melayu telahpun ditubuhkan dengan jayanya oleh pihak berhaluan kanan pada 1 Februari 1948 dengan pelantikan Sir Edward Gent sebagai Pesuruhjaya Tinggi British yang pertama.

Selaras dengan itu, Pihak Parti Komunis Malaya (PKM) yang tidak berpuas hati dengan penubuhan Persekutuan Tanah Melayu telah melancarkan serangan gerila bersenjata dan tindakan ini menyebabkan British telah mengharamkan Gabungan PUTERA-AMCJA, di mana AMCJA terbubar dengan sendirinya dan parti-parti politik Melayu dalam PUTERA diharamkan satu persatu. Keadaan ini menyebabkan perjuangan kemerdekaan haluan kiri terhapus. Banyak ahli-ahli dalam parti berhaluan kiri meneruskan perjuangan dengan mengangkat senjata dan Malaya kembali ke kancah perang (Darurat atau Malayan Emergency) dengan keazaman Parti Komunis menubuhkan Negara Komunis Republik Malaya. Perang yang kejam ini berlarutan shingga 1960. Tindakan kejam komunis menyebabkan kebencian meluap-luap rakyat Malaya terhadap komunisme.

Perjuangan parti berhaluan kanan yang ditunjangi oleh UMNO pula meneruskan perjuangan mereka sehinggalah negara kita mencapai kemerdekaan pada Tahun 1957.

Rujukan:


Nenek Moyang Orang Ireland Ialah Berkulit Gelap?

Baru-baru ini, siaran TV bernama Ireland’s National Television and Radio Broadcaster (RTÉ) menyiarkan dua dokumentari arahan Katrina Costello yang bertajuk ‘The Burren: Heart of Stone.

Menariknya tentang dokumentari yang dibikin selama 13 tahun ini ialah ia menyiarkan tentang evolusi manusia bermula dari komuniti awal dari Afrika, terutamanya asal-usul orang Ireland kuno yang merupakan kaum pemburu-pengutip dari 10,000 tahun lalu. Sebenarnya kaum ini berkulit gelap dan mempunyai pasangan mata biru!

Dokumentari ini menyiarkan tentang wilayah Buren yang terletak di barat daya Ireland yang penuh dengan gua, dan landskap yang berbatu. Wilayah itu juga terkenal dengan banyak binaan kuno bernama Dolmen, iaitu binaan batu besar yang berupa meja berkaki dua yang dibina oleh orang Neolitik awal. Kemudian, dokumentari ini menyiarkan perkaitan orang Ireland kini dengan moyang mereka yang menetap pada 10,000 tahun lalu.

Jadi, bagaimana kaum Ireland kini yang berkulit pucat ini mempunyai moyang mereka yang berkulit gelap?

KAJIAN DNA KE ATAS ORANG IRELAND KUNO

Bagi mencari identiti sebenar moyang warga Ireland kini, hli genetik bernama Dr. Lara Cassidy dari Trinity College Dublin memulakan kajian DNA orang Ireland melalui teknik Sanger, iaitu process pengurutan DNA. Pengurutan DNA penting dalam dunia genetik kerana mereka boleh memahami memahami kandungan genetik yang hadir dalam diri kita seperti keturunan.

Dalam dokumentari kedua, ia fokus kepada populasi pemburu-pengutip dari fasa Mesolitik yang berkulit gelap dan bermata biru pada 10,000 tahun lalu, kemudian berlaku perubahan populasi pada 4,000 tahun kemudian. Keputusan dari kajian DNA dari tulang mendapati pemburu-pengutip Ireland sebenarnya berkulit gelap dan mempunyai mata biru. Kemudian kaum ini digantikan dengan kaum petani dan pembina yang lebih tinggi dan berkulit cerah.

Kajian 2008 oleh University of Copenhagen pernah menyatakan bahawa kaum yang mempunyai mata biru hanya mempunyai moyang yang tunggal. Antara 6,000 hingga 10,000 tahun lalu, manusia biasanya mempunyai mata perang, kemudian mutasi genetik berlaku pada gen OCA2 dalam kromosom kita, menyebabkan kelahiran mata biru. Dari sini para saintis ini mampu identifikasikan dengan mudah siapakah moyang kaum Ireland kini.

Menurut Dr. Cassidy, kumpulan mereka juga menggunakan teknik penyiasatan jenayah forensik untuk membantu membongkarkan identiti moyang pemburu-pengutip ini. Sehingga 6,000 tahun lalu baru ada kehadiran kaum baru yang berkulit cerah, dan mahir dalam bidang pertanian. Maka, moyang pada 10,000 tahun lalu ini semestinya mempunyai berkulit gelap. Menariknya, cebisan tulang yang ditemui dalam gua Burren dan makam zaman megalitik menunjukkan hubungan terus antara pemburu-pengutip dengan kaum petani.

MENJEJAKI SEJARAH MOYANG PEMBURU-PENGUTIP IRELAND

Moyang Ireland ini ialah kaum nomad yang mengamalkan pertanian bergilir dan menetap di hutan-hutan wilayah Burren. Mereka biasa memancing, memburu haiwan, dan mengumpul kacang dan buah beri. Mereka membina rumah kayu sementara, kemudian meninggalkan rumah mereka setelah perolehi sumber mereka nakkan. Sebab inilah sukar para arkeologi mencari penempatan kekal moyang Ireland berkulit gelap ini.

4,000 tahun kemudian, muncul kaum baru yang bermigrasi ke wilayah Burren. Kaum baru ini berkulit cerah dan bermata gelap. Mereka mahir bertani dan membina rumah batu sehinggalah peninggalan mereka seperti batu meja Dolmen masih kekal di tempatnya.

Sehingga pada 4,500 tahun lalu iaitu pada Zaman Gangsa, populasi Burren yang terdiri dari kaum pemburu-pengutip dan kaum petani telah berkembang pesat. Dari sinilah dari lahirlah generasi-generasi yang kemudian tercetuslah generasi kaum Ireland yang sebahagian individu mempunyai mata biru milik moyang pemburu-pengutip dan berkulit cerah milik kaum petani.

RUJUKAN:

Sahir. 21 April 2021. 10,000-years-ago Irish Hunter-Gatherers Were Dark-Skinned. Science Alert.


Gelombang Radio Dikesan Dari 1.5 Bilion Tahun Cahaya

Beberapa bulan, banyak dilaporkan bahawa sekumpulan saintis dari Canadian Hydrogen Intensity Mapping Experiment (CHIME), Kanada telah mengesan gelombang radio dari 1.5 bilion tahun cahaya.

Sebanyak 13 gelombang yang dikesan dikenali sebagai “fast radio bursts” (FRBs). Kali terakhir saintis mengesan gelombang radio yang berulang (repeated) adalah pada tahun 2007. Penemuan ini diterbitkan di bawah penerbit beprestij iaitu Nature pada 9 Januari 2019.

Sumber gelombang ini masih misteri dan saintis berspekulasi tentang banyak sumber. Ada yang kata berpunca daripada supernova (kematian bintang), ada yang kata berpunca daripada aktiviti Lohong Hitam dan bersumber daripada makhluk asing pun tidak terkecuali.

Masa tahun 2007 pun, saintis berspekulasi bahawa ia daripada makhluk asing. Pasal makhluk asing ini menarik. Dalam kajian tentang pencarian makhluk asing terdapat konsep yang dipanggil sebagai ‘Penapis Agung’ (The Great Filter).

Konsep ini menyatakan, kita masih belum menemui makhluk asing kerana dua sebab utama; Pertama – makhluk asing itu wujud, tetapi tidak dapat berevolusi menjadi makhluk kompleks dan bertamadun seperti manusia.

Makhluk itu mungkin sejenis organisma-organisma kecil seperti bakteria ataupun makhluk-makhluk primitif seperti binatang yang tidak mampu mengesan signal yang kita hantar ataupun tidak mampu untuk menghantar signal. Penapis Agung ini telah menghalang makhluk-makhluk ini daripada berevolusi menjadi makhluk yang rumit.

Kedua – makhluk asing ini wujud, tetapi telah musnah jutaan ataupun bilion tahun yang laampau. Makhluk-makhluk ini tersangat maju berbanding manusia. Tetapi mereka musnah akibat Penapis Agung ini. Penapis ini telah menghalang hidupan daripada mencapai tahap tamadun galaktik dan ruang-hyper seperti Star Wars.

Signal yang saintis terima dari 1.5 bilion tahun cahaya itu boleh jadi datang dari tamadun makhluk asing yang masih hidup 1.5 bilion tahun yang lalu. Apa-apa pun, perkara ini masih misteri.


Kenapa Ahli Politik Selalu Tipu Pasal Sijil?

Ini George Santos.

Kalau ada yang tak kenal, inilah insan paling bijak di dunia. George Santos temui mentol. George Santos temui teknologi kereta kebal. George Santos temui lohong hitam. George Santos pernah mendarat di Bulan.

Macam tu lah orang Amerika tengah gurau pasal George Santos. Sebab apa? Sebab dia tipu sijil masa bertanding atas tiket Republican. Tapi sebenarnya penipuan dia bukan setakat sijil. Memang next level habis.

Berikut adalah senarai pendustaan Santos:

Banyak lagi penipuannya. Sekarang polis tengah siasat satu tuduhan yang mengatakan Santos ni pernah buat scam Ponzi scheme (Kaczynski & Steck, 2023). Hasil tuduhan sebegini besar – dan kantoi menipu punya banyak – dah ramai orang dalam Parti Republican suruh dia letak jawatan.

Dia taknak letak jawatan.

Punca Sebenar Mereka Menipu

George Santos bukan satu-satunya ahli politik Republican yang tipu pasal sijil. Demikian hari Herschel Walker tewas pada tangan Reverend Raphael Warnock. Walker juga didapati menipu pasal sijil.

Malah lagi teruk, Walker sembang lebat menentang hak pengguguran anak yang diperjuang Democratic. Atas sebab tu, dua ex Walker datang bawa bukti resit menunjukkan Walker bayar untuk mereka gugurkan kandungan (Rodriguez, 2022).

Jadi ahli politik menipu ni nampaknya universal. Malaysia dulu pernah ada krisis apabila seorang demi seorang ahli politik kantoi tipu sijil. Benda ni kita nampak jer macam remeh. Tetapi cuba fikir balik, kalau nak dapat kuasa tu dah bergelumangan dalam dusta, agak-agak mereka ni boleh jalankan amanah?

Tapi sebenarnya, kenapa mereka kena menipu? Tak bolehkah jujur jer? Tak boleh sebenarnya. Menurut Profesor James Thurber, kempen politik ni ada etika buruk. Ahli-ahli politik tak peduli betul atau salah. Mereka juga tak boleh bawa naratif mereka lemah. Jadi semuanya berkaitan dengan prinsip-prinsip sama macam jurujual.

Korang kalau dihampiri jurujual, agak-agak korang akan dengar tak pasal kekurangan produk berkenaan? Takkan. Jadi “aku tak grad” ni adalah suatu kekurangan yang mencalar ego mereka. Nak taknak, mereka kena gilapkan naratif betul-betul agar tak diserang pihak lawan. Dengan erti kata lain, mereka taknak sedar diri mereka tak layak (Knox, 2022).

Namun saya sebenarnya berpegang pada satu kenyataan yang takkan dapat kita nafikan: pemimpin adalah cerminan rakyat. Kalau pemimpin berani tipu pasal kelayakan, mesti rakyat juga buat perangai sama. Benda ni senang kata macam “mana datang dulu: ayam atau telur”? Kalau kita belek kat Amerika, ramai bekas CEO sebenarnya kantoi menipu sijil. CEO Yahoo Scott Thompson juga didapati buat benda sama (Pepitone, 2012).

Malah – ada ahli akademik sendiri buat benda sama! MIT ni universiti yang sangat terkemuka di Amerika Syarikat. Dekan MIT hari tu letak jawatan kerana menipu pasal tiga ijazah kononnya dia ada. 28 tahun pegang jawatan hasil penipuan. Ikut prinsip moral dia, entah halal atau haram duit gaji tu (Lewin, 2007).

Pendek kata, kalau anak ketam berjalan senget, kita takkan pelik kenapa bapak ketam buat benda sama. Dah nama ketam.

Kalau korang nak faham pasal ahli politik, jemput baca POLITIK UNTUK PEMULA. Buku ni sedia dibeli di SHOPEE: https://bit.ly/3frB0C5

RUJUKAN:

Kaczynski, A., & Steck, E. (2023, Januari 13). George Santos said accused ‘Ponzi scheme’ he worked at was 100% legitimate when accused of fraud in 2020. CNN.

Knox, L. (2022, Jun 8). To Correct, or To Let Stand? Inside Highered.

Lewin, T. (2007, April 27). Dean at M.I.T. resigns, ending a 28-year lie. The New York Times.

Pepitone, J. (2012, Mei 4). Yahoo CEO Scott Thompson caught padding his resume. CNN Money.

Rodriguez, S. (2022, November 22). Second woman renews accusation Walker pressured her to have abortion. The Washington Post.


Jatuh Cerai Ke Atas Isteriku Kalau Bulan Lebih Cantik Daripadanya

Baru-baru ini tular di Twitter, tentang seorang pengguna Twitter yang meletakkan syarat taklik pelik-pelik kepada suaminya.

Terus teringat akan kisah seorang lelaki pernah melafazkan,  “Kalau bulan malam ini lebih cantik dari isteriku, maka cerailah dia dengan talak satu.”

Kisah ini berlaku pada zaman Imam Syafi’e RH.

Agak pelik juga kenapa dia melafazkan ta’liq sebegitu. Selepas melafazkan, ternyata bulan malam itu kelihatan cantik sekali.

Maka barulah dia menyesal dan mulai tertanya apakah jatuh talaknya.

Dia pun pergi berjumpa dengan Imam Malik (guru Imam Syafie) tentang permasalahan ini. Imam Malik menjawab bahawa talaknya jatuh.

Tapi dia kurang puas dengan jawapan Imam Malik. Maka dia pergi bertemu dengan Imam Syafie pula.

Dia pun tanyakan soalan yang sama, kali ini Imam Syafie menjawab berbeza. Beliau mengatakan talaknya tak jatuh. Itu kerana bulan tak akan boleh lagi cantik dari isterinya.

Berdasarkan ayat Quran:

“Sesungguhnya Kami telah menciptakan manusia dalam bentuk yang sebaik-baiknya.”

Daripada ayat Quran ini, Allah ciptakan manusia dengan sebaik-baik bentuk. Melebihi dari makhluk yang lain. Ini termasuk bintang, bulan dan seumpamanya.

Oleh itu. Isterinya tetap lebih cantik dari bulan, jadi tak jatuh talaknya tadi.

Lelaki itu berasa lega.

Jawapan Imam Syafie berbeza dengan Imam Malik kerana mereka mempunyai pandangan yang berbeza. Apabila jawapan Imam Syafie disampaikan kepada Imam Malik, Imam Malik juga setuju dan mengatakan anak muridnya benar.

Lihat adab para ulama yang saling menghormati satu sama lain.

Jadi apa pengajaran kisah ini?

1. Tak usah lah buat lafaz ta’liq yang sebegini. Sebelum buat itu hendaklah rujuk dengan orang yang berauthoriti. Apatah lagi jika lafaz itu mempunyai sifat subjective atau vauge dsb.

Dalam hal ini “cantik” itu subjective.

Ia akan hanya menyukarkan pihak mahkamah untuk menentukan hukum. Ini yang akan membuat pernikahan itu dalam keadaan syubhah. Bahaya.

2. Bijaksana Imam Syafie yang tinggi dan akalnya yang cerdas. Untuk menjawab masalah yang rumit ini, bukan suatu perkara yang mudah.

3. Allah swt menciptakan manusia dalam bentuk yang terbaik. Hanya kita yang tidak sedarkan itu. Tetap saja tidak menghargai dan mencintai diri sendiri.

Seringkali kita terpegun dengan langit senja yang indah. Kita lupa bahawa kita juga mempunyai keindahan itu.

Kita sering tertarik dengan manusia lain yang kita anggap lebih sempurna. Sedangkan kita semua adalah sama; kumpulan tanah yang diberikan nyawa.

Jadi bersyukur lah dengan apa Tuhan berikan buat kita. Percayalah bahawa kita adalah mahakarya Nya.

Moga kisah ini bermanfaat.

Artikel dinaikkan dan diubahsuai selepas mendapat kebenaran penulis asal di Twitter iaitu saudara @MustaqimJiwa di Twitter.


Kos Pencemaran Udara

Pencemaran udara dari aktiviti pembakaran bahan api fosil merupakan punca kem4tian empat juta bayi dan kanak-kanak pra-matang setiap tahun dan kerugian ekonomi sebanyak US$8 bilion.

Laporan yang dibentangkan oleh Greenpeace Asia Tenggara dan Pusat Penyelidikan Tenaga dan Udara Segar turut mendedahkan pembakaran menggunakan minyak, gas asli dan arang batu mencetuskan kem4tian tiga kali ganda berbanding kemalangan jalan raya.

Dijangkakan 40,000 kanak-kanak m4ti setiap tahun sebelum mencecah usia lima tahun terutama di negara dunia ketiga kerana terdedah kepada bahan-bahan pencemaran udara.

Seorang penyelidik dari Greenpeace East Asia, Minwoo Sun berkata, “Pencemaran udara merupakan ancaman kepada kesihatan dan ekonomi manusia. Setiap tahun, pencemaran udara dari pembakaran bahan api fosil membvnvh jutaan orang, mengakibatkan ramai mengalami masalah kesihatan dan merugikan ekonomi sehingga mencecah trilion dolar.”

Laporan sama turut mendedahkan perkara berikut:

a) Gas nitrogen dioksida yang dilepaskan daripada kenderaan, loji tenaga dan kilang-kilang mempunyai hubungkait dengan empat juta kes lelah kanak-kanak.

b) China, Amerika Syarikat dan India merupakan antara negara yang terkesan dengan pencemaran udara. Ketiga-tiga negara mengalami kerugian ekonomi sebanyak US$900 bilion, US$600 bilion dan US$150 bilion.

Laporan tersebut turut mendedahkan solusi kepada pencemaran udara sudah ada di depan mata iaitu sistem pengangkutan awam dan peralihan kepada sumber tenaga boleh diperbaharui dan bersih.

Ia disokong oleh banyak bukti. Misalnya, Akta Udara Segar Amerika Syarikat menyaksikan bagi setiap satu dolar yang dilaburkan di bawah akta berkenaan, ia membawa kepada pulangan US$30.

Malah, satu hari yang diisytiharkan sebagai hari bebas kereta di Bogota, Colombia menyaksikan bagi setiap satu dolar yang dilaburkan untuk sistem pengangkutan awam, ia membawa pulangan dari segi faedah kesihatan sebanyak US$30.

RUJUKAN:

Taylor, Matthew. (2020). Fossil fuel pollution behind 4m premature deaths a year – study. The Guardian. https://www.theguardian.com/environment/2020/feb/12/fossil-fuel-pollution-behind-4m-premature-deaths-a-year-study


Burger Yang Diperbuat Dari Najis

Kelihatannya, kisah ini seperti dongeng. Namun ianya menarik perhatian sebahagian besar kita akan kisahnya. Ramai pembaca sanggup memilikinya untuk merasa. Barangkali tidak untuk sebiji burger tahi.

Sebilangan pemakan karnivor tegar mempunyai kesukaran dalam mencari pengganti daging seperti soya dan tofu. Namun bukan pemakan daging mungkin hilang selera bersama dengan sahabat handai pemakan daging kerana ini – pengganti daging yang diperbuat daripada HASIL PEMBUANGAN MANUSIA. Anda tidak salah membaca, seorang ahli sains Jepun bernama Ikeda Mitsuyuki telah membangunkan sebuah burger yang diperbuat daripada soya dan protein yang diekstrak daripada tahi manusia.

Industri pembungkusan daging menyebabkan 18% pembebasan gas rumah hijau di mana sebahagian besar daripadanya berasal daripada metana daripada haiwan. Industri pemakanan juga menggunakan bilangan makanan dan air yang jauh lebih banyak berbanding daging yang dihasilkan. Banyak industri yang tidak berhati perut menyiksa haiwan. Faktor tersebut adalah punca kepada pemayur dalam menggantikan pengambilan daging kepada protein sayur dan kekacang. Namun, Ikeda yang merupakan seorang ahli sains di Pusat Penilaian Alam Sekitar di Okayama telah mencari pengganti protein dengan mengitar semula sisa kaya protein iaitu Lumpur Kumbahan.

“Lumpur Kumbahan” itulah yang anda fikirkan iaitu “tahi”. Proses Ikeda bermula dengan mengekstrak protein dan lemak daripada “lumpur”. Lipid kemudiannya disebatikan dengan pemangkin tindakbalas lalu dilenyekkan menjadi “daging” di dalam bekas. Ikeda kemudiannya menambahkan perasa soya dan sos stik ke atas tahi itu.

Pada masa kini, harga burger tahi tersebut bernilai sehingga 20 kali ganda daging biasa kerana kos penyelidikan. Namun beliau berpendapat, harga akan menjadi berpatutan dalam beberapa tahun. Beliau mengaku yang “sebahagian orang” akan berasa jijik dalam memakan daging tiruan yang diperbuat daripada tahinya. Walau apapun, jika difikirkan ramai yang berfikiran terbuka dalam melengkapkan rantaian makanan. Beliau juga mendakwa yang burger-burgernya rendah lemak.

Daging tiruan ini rendah lemak dan kurang pembebasan gas karbon dan sisa buangan kilang. Walaubagaimanapun, sukar dipercayai akan bilangan orang pengguna yang dipujuk untuk menjamah sandwich tahi itu.

TERJEMAHAN:

Poop Burger: Japanese Researcher Creates Artificial Meat From Human Feces. https://inhabitat.com/poop-burger-japanese-researcher-creates-artificial-meat-from-human-feces


Formula Tamadun Melayu Mencapai Kegemilangannya

Seorang sahabat mencadangkan kepada saya sebuah artikel untuk saya ringkaskan apakah formula-formula yang menjadikan tamadun Melayu kita sebuah tamadun yang sangat gemilang pada zaman silam? Merasakan bahawa cadangan beliau itu sangatlah bagus, maka saya mengambil inisiatif menulis artikel ini. Semoga artikel ini mampu membuka mata kita tentang kegemilangan tamadun Melayu itu sendiri.

Saya berani katakan bahawa kalau dicari bangsa yang tidak perkauman di dunia, saya boleh tunjukkan orang Melayu. Abaikan komen-komen marah netizen yang tidak puas hati apabila agama dan bangsa mereka dipertikaikan kerana realiti tidaklah sedemikian.

Bukti toleransinya orang Melayu ialah apabila dapat dilihat pada dalam organisasi pentadbiran di Melaka sendiri. Pada zaman lewat Melaka, dapat dilihat golongan Tamil Muslim dan mamak turut menguasai dan menjadi pembesar bersama dengan orang Melayu.

Bahkan, atas dasar keterbukaan orang Melayulah ini kita dapat melihat bagaimana pelabuhan Melaka menjadi tumpuan pedagang seluruh dunia dan mereka selesa berdagang dengan orang Melayu. Kalau tidak, tak akanlah sampai 84 buah bahasa yang dipertuturkan di Melaka, dari segala bangsa seperti Gujerat, Benggali, Tamil, Cina, Arab, Jepun, Korea dan banyak lagi.

2. Orang Melayu Bangsa Yang Pandai Berniaga

Masakan tidak, kekuatan ketamadunan Melayu adalah berasaskan amalan perdagangan. Mereka suka membuka pelabuhan untuk dikunjungi oleh pelbagai bangsa di dunia, berdagang dengan mereka disamping mereka sendiri menjadi pelaut yang handal berdagang segingga ke Yaman dan China untuk menjual dan membeli barang-barang keperluan yang ada dengan mereka.

Sebab itu apabila membicarakan tentang tamadun Melayu, kita tidak akan terlepas bercakap dengan kehebatan kemahiran perdagangan yang dimiliki oleh orang Melayu. Akan ada banyak catatan yang membicarakan tentangnya. Sebagai contoh, lihat dibawa:

“Lima kurun dahulu, Melaka dikunjungi 2,000 kapal sehari iaitu sesibuk pelabuhan Singapura moden kini, yang menjadikannya satu daripada tiga pelabuhan yang tersibuk di dunia …

Di situ terdapat orang-orang Gujerat, Tamil,Bengali daripada India berniaga dengan orang Melayu, Cina dan Arab secara harmonis; bandar raya dengan 100,000 penghuni, 84 bahasa dituturkan di pasar.

Sultan yang memerintah, telah memastikan keselamatan Selat Melaka daripada lanun, dan barangan dapat disimpan dalam ratusan gudang dengan selamat. Jika ada sebarang pertelingkahan undang-undang yang berwibawa dilaksanakan ke atas orang tempatan dan asing seadilnya.”

(Simon Elegant, Far Eastern Economic Review (IO Jun, 1999:45)

Bayangkan ya tuan-tuan dan puan-puan apabila setiap hari, dicatatkan ada 2000buah kapal datang berlabuh di pelabuhan untuk berniaga dengan orang Melayu? Kalau tidak kerana toleransi yang dimiliki orang Melayu dan pandainya mereka berniaga, nescaya pelabuhan tempat perdagangan orang Melayu tidak akan menjadi sebuah pelabuhan bertaraf dunia seperti mana yang dicatatkan oleh sejarah.

i. “Maka segala dagang atas angin dan bawah angin sekeliannya datang ke Melaka: terlalu ramai Bandar Melaka pada zaman itu. Maka segala orang Arab dinamainya Malakat, ertinya perhimpunan segala dagang, kerana banyak jenis dagangan ada disana.”(Sejarah Melayu, edisi 2000, hlm 80)

ii. “… bandar raya Melaka ini adalah pelabuhan yang terkaya dengan jumlah pedagang borong yang terbesar dan perkapalan Serta perdagangan yang sungguh banyak yang boleh didapati di seluruh dunia. ” (Duerto Barbarossa)

iii. “Melaka merupakan sebuah kota yang dilahirkan untuk perdagangan, lebih baik daripada kota-kota lain di dunia, di hujung monsoon dan di pangkal monsoon yang lain. Melaka dikelilingi dan terletak di pertengahan dan perdagangan serta perniagaan di antara bangsa yang berlainan kerana daripada ribuan batu dari mana-mana arah mesti datang ke Melaka.” (A.Cortesao: 1967:268)

iv. “Tiada pelabuhan yang sebesar Melaka diketahui dan tiada yang berdagang barangan yang secantik dan semahal itu.” (Suma Oriental of Tome Pires, Armando Cortesao, 1944:286).

Orang Melayu menjadi hebat pada zaman kegemilangan mereka adalah kerana kehebatan mereka berniaga dan berdagang sehingga kerajaan mereka memilik pelabuhan paling besar dalam sejarah dunia!

3. Orang Melayu Menguasai Teknologi

Hari ini, bangsa yang hebat adalah bangsa yang menguasai teknologi. Sama juga ketika orang Melayu zaman silam. Catatan sejarah menceritakan kepada kita betapa mereka ketika itu menguasai teknologi. Orang Melayu Sungai Batu menguasai teknologi besi, dan ketika itu pula betapa besi ialahs alah satu sumber untuk membuat senjata. Tak hairanlah kenapa Kedah berada dalam catatan-catatan Arab. Sebagai contoh:

“Apabila saya sampai di Kalah, saya dapati tempatnya amat indah dengan tembok-tembok kota, taman-taman bunga dan aliran mata-mata air dari bumi. Saya lihat lombong bijih timah yang tidak ada tolok bandingnya dalam dunia ini. Di dalam kota ada tukang-tukang membuat pedang “qala’I” iaitu pedang Hindi yang tulen.” – Abu Dulaf 940 Masehi

Pedang Qalai dan Pedang Hindi pula dikatakan oleh Al-Kindi antara pedang terbaik dunia ketika itu dalam kitabnya ar-Risalah ba’da Ikhwanuhu as-Suyuf. Selain itu, kita dapat melihat gambaran tentang kerajaan Kedah Tua ketika itu yang digambarkan sebagai mempunyai tembok kota, taman-taman bunga dan aliran mata air. Bahkan mempunyai lombong bijih timah yang terbaik di dunia. Ini menunjukkan juga teknologi pembinaan kota dan perlombongan milik orang Melayu berada ditahap terbaik dunia ketika itu.

Bahkan penguasaan orang Melayu ke atas teknologi berterusan apabila menguasai teknologi senjata api pada zaman peralihan ke zaman moden. Ini dapat dirujuk pada catatan-catatan Portugis tentang kekuatan Melaka.

“Sejak Portugis memulakan operasi mereka di Timur, tidak pernah lagi mereka menyerang mana-mana kedudukan pertahanan yang begitu kuat sebagaimana jambatan Melaka, di mana ianya memiliki banyak senjata api dan begitu ramai tentera yang bersedia untuk mati sebagai bala tentera Melaka.” – Fernao Lopes De Castanheda, History Of The Exploration And Conquest of The Indies By The Portuguese

Dalam catatan ini, dikatakan bahawa tentera Melaka ialah tentera terbaik yang pernah dihadapi oleh Portugis. Dalam catatan-catatan yang lain pula, dikatakan bahawa orang Melayu membina kubu pertahanan dari batu dan kayu, mempunyai senjata api dan meriam yang kalau dihitung berjumlah lebih 8000 unit. Bahkan dikatakan bahawa orang Melayu sangat mahir membina parit dan berperang menggunakan periuk api dalam melawan kekuatan Portugis.

Tidak hairanlah kerana menguasai teknologi, orang Melayu mampu membina binaan agung seperti candi Borubudur yang dibina oleh Dinasti Sailendra. Sepanjang pembinaan Borubudur, dikatakan bahawa 55, 000 meter padu batu konkrit diguanakan untuk membina Borubudur. Bahkan Borobudur juga dilengkapi oleh sistem aliran dan pemparitan yang sempurna di mana terdapat 100 muncung air pancut di bina pada setiap sudut dan tingkat untuk tempat aliran air. Bahkan, ketika Borobudur dibina, ia juga dibina bersama dengan terdapat lebih 2672 arca dinding pelbagai aktiviti manusia dan haiwan dan 504 stupa loceng. Di setiap tingkat, arca-arca dipahat pada ketulan-ketulan baru tumpat dan disusun sehingga menjadi sebuah cerita dan pengajaran bagi mereka yang rajin mengkaji dan mentelaah.

Sebab itu kapal-kapal terbaik selalu datang dari Kepulauan Melayu. Berikut ialah catatan-catatan berkaitan kapal-kapal Kepulauan Melayu:

“Anunciada (kapal Portugis yang terbesar yang berada di Melaka pada tahun 1511) sama sekali tidak menyerupai sebuah kapal bila digandingkan dengan Jong Jawa.” Tom Pires, Suma Oriental (1515).

– “Bangsa Melayu dikatakan mula berlayar sekurang-kurangnya millennium pertama Masihi (1000 – 0 SM). Ini dapat dibuktikan dengan penemuan tinggalan zaman gangsa Peradaban Sa-Hyunh (700-250 Masihi) yang boleh dijumpai seluruh Asia Tenggara.”(Sumber: Maritime Souhteast Asia To 1500: Lynda Shaffler)

– “Orang Cina juga tahu penduduk pulau ini sebagai pembina dan kru kapal laut serta akan terlibat perdagangan laut. Orang Cina sebenarnya telah banyak belajar daripada mereka. Orang Melayu mula membina kapal yang diperbuat dari tikar anyaman yang diperkukuhkan dengan buluh, sekurang-kurangnya beberapa beratus-ratus tahun SM dan ketika masa Dinasti Han (206 SM hingga 221 SM), orang Cina telah menggunakan layar itu.” – Lynda Shaffler, Maritime Southeast Asia to 1500

– “Memandangkan tiada bukti kukuh yang dapat mengesahkan kewujudan kapal besar dari rantau lain, dapatlah disimpulkan bahawa bangsa Melayu adalah yang pertama sekali membina kapal besar (1,000 tan ke atas) bermula dari kurun pertama masehi. Pada kurun ketiga pula kapal 7 tiang yang boleh dianggarkan melebihi 2,000 tan muncul dari dunia Melayu.” (Sumber: http://depts.washington.edu/silkroad/texts/weilue/appendices.html)

– Kemajuan maritim yang dialami oleh bangsa Cina adalah berlaku sesudah Maharaja Song melantik bangsa Melayu Champa menjadi Pegawai Maritim yang sekaligus menjadi Shahbandar di Fujian. Kemudian setelah China dikuasai oleh Monggul, jawatan tersebut kekal disandang oleh warga China berbangsa Melayu Champa malah Maharaja Yuan melantik Pu Shou Keng sebagai perekacipta kapal perang dinasti Yuan. (Paul D. Buell, 2009).

– “Flor De La Mar mempunyai geladak haluan dan geladak buritan yang tertinggi antara galleon milik Portugis, dan ini cuma sekadar hampir menyamai geladak Jong Melayu sahaja…” (Portuguese Documents On Malacca mukasurat 213)

– “Dinding Jong Melayu begitu tinggi sekali sehinggakan orang Portugis tidak mampu memanjatnya (apabila menyerang jong), dan dinding jong setebal empat lapis tidak rosak sedikitpun oleh peluru meriam” (Portuguese Documents On Malacca mukasurat 213)

Tentunya, semua kehebatan teknologi perkapalan orang Melayu ini adalah diiringi ilmu laut orang Melayu itu sendiri seperti yang dicatat dibawah:

“Bangsa Melayu berlayar dengan bantuan bacaan angin dan bintang, melalui pembacaan akan bentuk dan warna awan, atau melalui pembacaan warna air laut, melalui gelombang dan juga alunan ombak lautan. Orang Melayu dapat mengenal pasti lokasi sebuah pulau sejauh 30 batu jauhnya melalui pembacaan pada spesis burung, ikan dan batu karang yang ada di dalam lautan, sambil dibantu oleh alunan ombak.”

4. Melayu Bangsa Beragama

Betapa orang Melayu sebagai bangsa yang kuat beragama adalah saya kira sebagai salah satu daripada tiang kepada peradaban Melayu sebagai bangsa spiritual. Sama ada ketika setia dengan akidah Islam atau ketika mengganut agama Buddha, orang Melayu sentiasa menyumbang untuk agama mereka.

Menurut catatan Ibnu Battuta ketika singgah ke sebuah kerajaan Melayu, iaitu Pasai pada abad ke-14 mendapati bahawa Istana Pasai menjadi pusat peradaban ILMU ISLAM yang terhebat pada zaman itu. Para ulamak akan singgah di nusantara untuk mempelajari mengenai ilmu Islam. Dikatakan hampir setiap hari, istana Pasai dikunjungi oleh ramai orang bijak pandai dari seluruh dunia.

Kalau kita lihat pada jiran Pasai, iaitu Melaka, yang turut seperti Pasai menjadi pusat penyebaran Ilmu pada seluruh Nusantara dan dunia Islam. Melaka, dicari oleh para ulama untuk mempelajari segala ilmu. Dalam masa yang sama, antara university terawal dalam dunia Islam iaitu Universiti Baitulrahman di Acheh.

Untuk pengetahuan semua, Universiti Baitulrahman yang sangat terkenal dalam Tamadun Melayu telah menawarkan lebih daripada 13 fakulti untuk penuntut. Antara fakulti yang ditawarkan ialah Fakulti Undang-Undang, Fakulti Akauntasi, Fakulti Perubatan, Fakulti Kimia, Fakulti Perlombongan, Fakutlti Ilmu Peperangan, Fakulti Matametik, bahkan ketika abad ke-17, seorang pengembara Perancis mengatakan tiada seorang pun yang tidak buta huruf di Acheh dan setiap orang Acheh, akan memahami lebih daripada 2 bahasa.

Betapa selepas kedatangan Islam, orang Melayu benar-benar mengadaptasikan Islam dalam kehidupan mereka. Sebagai contoh, keris yang menjadi lambang persenjataan orang Melayu diadun dengan falsafah Islam. Lok keris 5 melambangkan rukun Islam. Lok keris 7 melambangkan tawaf. Lok keris 13 melambangkan rukun solat manakala lok keris 17 pula melambangkan solat lima waktu.

Betapa sebenarnya banyak ulama-ulama Melayu hebat agung yang lahir selepas kedatangan Islam. Hamzah Fansuri terkenal dengan syair-syair hebat yang menerangkan tentang wahdatul wujud. Tidak lupa juga ulama merangkap saintis Melayu agung seperti Sheikh Wan Ahmad Al-Fattani atau nama ulama yang sentiasa mekar sehingga hari ini dikalangan kita iaitu Hamka.

Nama-nama ulama Melayu masyur sehingga sampai ke benua Mekah kerana ilmu mereka seperti Syeikh Daud Al-Fatani, Tok Kenali, Syeikh Abdul Samad Al-Palembangi, Syeikh Abdul Kadir Mandili, Syeikh Mohmmad Sail Al-Linggi dan Syeikh Arshad Al-Banjari. Tidak ketinggalan mereka yang diberi tempat untuk mengajarkan Islam di Mekah seperti Syeikh Mohammad Abdul Qadir Al-Mandili.

Untuk era ketika orang Melayu beragama Buddha, Empayar Srivijaya harus menjadi rujukan kita. menurut I-Ching, untuk menyambungkan pengajian dalam agama Buddha di India, setiap sami adalah wajib untuk singgah di Srivijaya yang menjadi pusat pengajian agama Buddha di dunia. Bahkan betapa banyak kitab-kitab agama Buddha lahir dalam jumlah yang mencecah ribuan buah dari Srivijaya. I-Ching kemudian menterjemahkan kitab-kitab agama yang dikarang dalam Bahasa Melayu ini ke dalam Bahasa Cina dan dibawa ke negaranya.

Diceritakan bagaimana Maharaja Srivijaya, iaitu pemerintah Srivijaya yang digelar Balaputradeva telah membiaya pembinaan sebuah kuil di Universiti Nalanda (salah sebuah pusat pengajian ilmu terkemuka di dunia berasaskan agama Buddha) serta 5 buah perkampungan disekitarnya bagi memastikan pembinaan tersebut berjalan lancar.

Bahkan seorang guru agama Buddha terkenal Tibet iaitu Atisa (982-1054), salah seorang intelektual Buddha abad ke-11 yang berasal dari Bengal telah menuntut ilmu di Srivijaya sebelum beliau dijemput untuk menyebarkan Buddhism di Tibet. Di Srivijaya, Atisa telah dididik oleh seorang pendeta Buddha berbangsa Melayu dan berdarah diraja yang dikenali dengan nama Dharmakirti Suvarnadvipa.

Kesimpulan

Saya berpendapat bahawa kalau orang Melayu pada zaman ini mahu kembali menguasai dunia seperti nenek moyang mereka, kiranya janganlah ditinggalkan 4 jati diri Melayu seperti mana yang dibahaskan oleh saya. Toleransi, Ekonomi, Teknologi dan Agama. Hilang salah satu daripada tiang kekuatan Melayu, maka hilanglah kegemilangan yang pernah kita bina dahulu.

Wallahualam.


5 Filem P.Ramlee Muncul Sebagai Dirinya Sendiri

P. Ramlee merupakan satu anugerah yang tidak ternilai dalam sejarah perfileman Melayu.
Watak-watak ikonik seperti Amran (Penarek Becha, 1955), Aduka (Semerah Padi, 1956), Sarjan Hassan (Sergeant Hassan, 1958) dan banyak lagi sentiasa menjadi ingatan sebahagian besar daripada kita sehingga ke hari ini. Watak Kassim Selamat (Ibu Mertua Ku, 1962) misalnya sangat popular sehingga menjadi satu watak mitos moden yang sangat mencengkam jiwa.

Kemuncak jaya P. Ramlee sebagai seorang pelakon adalah ketika beliau memenangi Anugerah Pelakon Lelaki Terbaik di Festival Filem Asia Pasifik ke-4 di Tokyo. P. Ramlee memegang peranan ‘dual role’ menerusi watak Hassan dan Sazali dalam filem Anak Ku Sazali (1956) arahan Phani Majumdar.

Dalam timbunan filem-filem P. Ramlee, tahukah anda bahawa terdapat beberapa kali beliau muncul di layar perak sebagai dirinya sendiri?

Berikut adalah 5 buah filem di mana P. Ramlee berlakon sebagai P. Ramlee di layar perak.

1⃣ Labu dan Labi (1962) arahan P. Ramlee

Di dalam filem ini P. Ramlee memegang watak sebagai Labi, seorang driver merangkap pembantu rumah Tuan Haji Bakhil. Beliau juga muncul sebagai dirinya sendiri dalam satu babak nyanyian lagu ‘Bila Larut Malam’ bersama kumpulan Pancha Sitara yang dianggotai oleh Saloma, Ahmad Daud, Kassim Masdor, Ahmad C dan P. Ramlee sendiri. Ketika menonton persembahan itu, Labi berharap agar P. Ramlee lekas mati supaya dia boleh berkahwin dengan Saloma. Kasar betul joke ni.

2⃣ Love Parade (1963) arahan Doe Ching

Kali ini P. Ramlee dan Saloma diterbangkan khas ke Hong Kong oleh pihak Shaw Brothers untuk menjadi bintang undangan dalam sebuah filem berjudul Love Parade. Mereka berdua telah muncul dalam satu babak ‘fashion show’ dengan menyanyikan sebuah lagu berjudul Bengawan Solo yang sangat popular di kepulauan Melayu ketika itu. P. Ramlee kelihatan segak dengan berbaju Melayu ketika menyanyikan lagu tersebut. Kalau korang perasan, latar belakang pentas semasa persembahan nyanyian P. Ramlee dan Saloma tu ada gambar Stesen Kereta Api Kuala Lumpur. Semangat nasionalis memang tebal waktu ni sebab pembentukan negara Malaysia berlaku dalam tahun filem ini ditayangkan.

3⃣ Melanchong Ka Tokyo (1964) arahan Ramon A. Estella

P. Ramlee telah diundang sebagai bintang undangan bersama-sama Saloma dan Ahmad Daud di dalam filem ini. Dalam satu babak, P. Ramlee telah mendendangkan sebuah lagu berjudul ‘Autumn Leaves’ dalam bahasa Melayu. Satu fakta menarik, ‘Autumn Leaves’ pernah dinyanyikan oleh Nat King Cole yang juga merupakan salah seorang penyanyi kegemaran P. Ramlee.

P. Ramlee juga pernah ‘claim’ bahawa dia adalah adik Nat King Cole dalam filem Labu dan Labi. By the way, ini merupakan kali terakhir P. Ramlee muncul dalam filem warna selepas Hang Tuah (1956) dan Love Parade (1963), tapi yang last ni lah satu-satunya yang kita tak dapat tonton sebab filemnya sudah dianggap hilang atau pupus.

4⃣ Ragam P. Ramlee (1965) arahan P. Ramlee

Kalau sembang pasal P. Ramlee berlakon sebagai P. Ramlee, bagi saya yang ini paling jelas. Dalam babak pembukaan, P. Ramlee telah mengalu-alukan penonton filem Ragam P. Ramlee sambil memberi penerangan tentang filemnya kali ini sesuatu yang berbeza daripada filem-filem arahannya yang lepas.

Untuk segmen muzikal ‘Ramlee dan Saloma’, P. Ramlee dan Saloma telah menyanyikan sebanyak 7 buah lagu di mana salah satunya P. Ramlee muncul sebagai ‘dual role’ menerusi lagu ‘Aduh Sayang’.

Untuk pengetahuan pembaca semua, ‘Ragam P. Ramlee’ ini merupakan satu-satunya filem Melayu yang menggunakan nama pengarahnya sebagai tajuk filem. Sebelum dan selepas tu tak pernah dibuat dek orang. P. Ramlee sorang je yang berani buat setakat ini. Sebelum segmen ‘Ramlee dan Saloma’ tamat, juruacaranya Fazliyaton ada mention: “Semoga kita berjumpa kembali di dalam Ragam P. Ramlee yang kedua”. Tapi sampai ke sudah filem ini tak pernah dibuat sekuelnya.

5⃣ Dajal Suchi (1965) arahan Dhiresh Gosh

Filem bercorak melodrama ini dilakonkan oleh Sophia Ibrahim, Mahmud June, Ali Rahman dan pelakon kanak-kanak, Abd Ghani Aziz. Dalam satu babak, P. Ramlee telah muncul sebagai dirinya sendiri dengan menyanyikan sebuah lagu berjudul ‘Kisah Mahjong’.

Ini merupakan kali terakhir P. Ramlee berlakon sebagai P. Ramlee. Filem ni boleh dikatakan antara filem keluaran studio Merdeka yang agak baik dari sudut penceritaannya walaupun masih ada rencah filem-filem Hindi.

Watak yang dibawa oleh Sophia Ibrahim dan Mahmud June memang superb tapi filem ni agak underrated walaupun P. Ramlee ada berlakon sebagai bintang undangan. Kalau korang tak pernah tonton, aku sarankan korang pergi tonton selepas baca artikel ni.

RUJUKAN:

• P. Ramlee Erti Yang Sakti. Ahmad Sarji.
• Filem-Filem P. Ramlee. Mustafar A.R. dan Aziz Sattar.
• Kenangan Abadi P. Ramlee. Ramli Ismail.
• Daftar Filem Melayu (1933-1993). Jamil Sulong, Hamzah Hussin & Abdul Malik Mokhtar.


Big Brother: Filem Donnie Yen Yang Unik

Baru lepas layan movie Big Brother lakonan Donnie Yen. Filem
ni berbeza sikit daripada filem beliau sebelum ini. Filem ni jugak mendapat
komen yang kurang memuaskan dikalangan peminat beliau termasuk aku mungkin
kerana betapa kurangnya babak berlawan. Kita semua sedia maklum, kalau filem
Donnie Yen sudah tentu ada babak pertarungan dan bergaduh. Donnie Yen juga
terkenal  dengan babak seorang berlawan
dengan ratusan lawan.

Dalam filem ni, babak berlawan kurang dari 10 minit yang Cuma
memaparkan sebanyak ada dua kali sahaja adegan aksi. Satu babak aksi ialah
ketika di kelab tinju untuk mengambil anak murid, manakala sebuah lagi
melibatkan percubaan menyelamatkan anak-anak muridnya dekat sekolah. Selain
dari dua babak ini, file mini lebih banyak bermain dengam mesej kehidupan yang
cuba ditampilkan melalui seorang lelaki yang menjadi guru kepada 24 orang
murid.

Donnie Yen yang menggalas watak lelaki bernama Chen Xia atau
Henry Chen merupakan rakyat Hongkong yang berpindah ke Amerika semasa kecil.
Beliau kemudian dihantar ke Kolej Tentera dan menyertai Tentera Laut Amerika.
Ketika dalam perang, Chen mula mencari arah makna kehidupan.

“Mencuba dan terus
mencuba. Tapi apa yang kejam ialah jauh mana kau mencuba, kau masih lihat ada
yang terbunuh.”

Dialog diatas selepas babak Chen masih dalam perkhidmatan
tentera dan babak peperangan. Seorang perempuan yang cuba keluar dari medan
peperangan meminta Chen mencari anak perempuan itu yang tertinggal dalam medan
perang. Ya, Chen Berjaya menyelamatkan anak kecil itu. Tapi masih ada nyawa
yang terkorban, termasuk musuh yang mereka bunuh.

Chen berhenti dari perkhidmatan tentera dan kemudian
mengambil keputusan untuk mengembara. Dari Tembok Besar China hingga ke negara
bersalji dan berakhir di tanah kering. Tak dinyatakan dimana tempat Chen ni
singgah, tapi kalau tengok filem ni, kita dapat menmbuat kesimpulan bahawa
lokasi tersebut merangkumi gabungan Amerika-China-Eropah-Afrika. Dalam filem
tersebut, ada digambarkan Chen ternampak seekor burung helang yang terbang
pulang ke sarang. (Kalau ikut dalam filem tu, helang tu terbang ikut Chen dari
mula dia mengembara sampai ketempat terakhir tu.)

“Setinggi mana helang itu terbang, tetap pulang sarang.
Menabur bakti untuk generasi seterusnya.”

Chen mengambil keputusan untuk pulang ke Hong Kong dan
menjadi guru disekolah beliau semasa masih kecil, Takchi Secondary School. Chen
telah ditugaskan untuk mengajar di sebuah kelas yang muridnya memang sangatlah teruk,
bak kata orang budak tiada masa depan. Setiap satu murid kelas ni ada masalah
masing-masing dan Chen cuba memperbaiki masalah ni dengan cara beliau yang
tersendiri.

Mari kenal satu demi satu watak murid dan masalah yang
dihadapi.

Xiang Zufa

Zufa ialah remaja berketurunan Pakistan yang sudah lama
menetap di HongKong. Dia minat untuk bermain muzik dan menyanyi. Masalah yang
dihadapi ialah Zufa kurang mempunyai keyakinan. Ini berpunca dari faktor
keturunan dan ketidakpetahan dia bertutur semasa dia kecil. Dia selalu diketawakan
diatas pentas kerana tutur kantonis yang berbunyi janggal.

Chen akhirnya membawa Zufa agar menjadi lebih yakin dan
berani. Dalam satu babak mereka berdua sedang menyaksikan persembahan busker
ditepi jalan. Chen meminta Zufa menyertai kumpulan busker itu untuk menyanyi
tetapi Zufa tidak mahu.

“After I go and sing,
its your turn.”

Dalam babak ini menunjukkan nilai manusia yang akan cuba
untuk mengubah sesuatu sekiranya ada seseorang yang mendorong dan menunjukkan
caranya. Zufa menjadi lebih yakin selepas itu kerana persembahan itu mendapat
sorakan dari penonton. Ketidakpetahan Zufa bertutur dalam kantonis ternyata
sudah berubah menjadi lebih baik selepas lama menetap di HongKong.

Wang Denan

Wang Denan ialah seorang gadis yang merasa tersisih dek keluarga
kerana sikap pilih kasih ayahnya. Ayahnya lebih mementingkan adik lelakinya
dalam segala hal dan tidak menyukai sikap Wang Denan yang agak kelakian. Wang
Denan akhirnya sedar yang ayahnya masih memikirkan tentang dia selepas dia
hampir dilanggar sebuah lori.

Guan Qixian dan Guan
Qicheng

Qixian dan Qicheng ialah saudara kembar. Ayah mereka ialah
seorang lelaki yang kuat mabuk dan ibu mereka telah keluar dari rumah semasa
mereka masih kecil. Semenjak dari ibu mereka keluar dari rumah itu, dua beradik
ini makin hilang akrab antara hubungan ayah dan anak. Akibat dari permasalahan
keluarga yang dihadapi oleh Qixian, dia mencari hiburan dengan bermain
permainan computer.

“I found a place. If
you lose, you can repeat again. Not cruel as the real world.”

Qicheng pula seorang yang agak lembam dan kurang
berkeyakinan tetapi rajin. Berbeza dengan Qixian yang sentiasa memegang telefon
pintar, dia sentiasa melakukan kerja dan belajar dirumah. Akan tetapi, faktor
dia yang lembam dan sukar untuk mengingati apa yang dia belajar menyebabkan dia
gagal dalam ujian yang disediakan oleh Chen.

Ini membuatkan Qicheng merasa tertekan dan kecewa dengan
semua itu. Selepas dia berusaha, dia masih gagal. Dia mengambil tindakan nekad
untuk membunuh diri dengan terjun dari balkoni rumahnya ditingkat tiga.

Dalam usaha Chen memperbaiki hubungan kembar ini dengan
ayahnya, Chen mengaturkan satu sesi kaunseling untuk Encik Quan. Sesi
kaunseling secara berkumpulan ini memerlukan dia untuk meluahkan perasaan
kepada orang dalam kumpulan. Tanpa diketahui, Chen meletakkan Qixian dan
Qicheng dalam kumpulan kaunseling itu. Sesi soal jawab bermula seperti biasa
pada mulanya dan Encik Quan bersikap jujur pada semua termasuk dua anaknya.

Bila ditanya mengapa anak Encik Quan tidak menegur sikapnya yang
suka mabuk, Encik Quan menjawab yang anaknya tidak peduli tentangnya.

“They don’t care about
you or you don’t care about them.”

“I don’t know, we
don’t talk.”

Semenjak mereka berdua kehilangan ibu mereka, mereka
langsung tidak bercakap dengan ayah mereka kecuali tentang makan atau menyuruh
mereka melakukan sesuatu. Encik Quan menjadi seorang pemabuk kerana mahu
melupakan masalah yang dihadapi, rasa bersalah terhadap dua anaknya. Dia juga
tidak memberi tahu punca sebenar ibu mereka keluar dari rumah itu menyebabkan
Qixiang dan Qicheng menyalahkan Encik Quan tanpa mengetahui punca sebenar.

Li Weicong

Weicong ialah seorang murid pintar namun kerana kesusahan
hidup yang dihadapi membuatkan dia terpaksa bekerja untuk menampung kehidupan.
Ini menyebabkan dia sering penat disekolah dan kurang fokus hingga mengabaikan
pelajaran.

Weicong telah dibuang dari sekolah kerana bergaduh dengan
seorang murid lain. Chen menyedarkan Weicong untuk memperbaiki hidup dengan
belajar bersungguh-sungguh dan menghargai jasa neneknya yang telah banyak
bersusah payah.

Dalam babak permulaan Chen memasuki kelas dan baru mengenali
semua murid dalam kelas itu. Chen menegur Weicong yang merokok dan memberitahu
bahaya dan kesan rokok pada semua muridnya. Chen memberitahu nilai keuntungan
yang telah dikaut dari perniagaan jualan rokok.

“You once talk about
science, then business, later philosophy. Really don’t understand.”

Chen kemudian menjawab,

“Not all I said you
have to understand. But to tell you must use brain not to being lied.”

Chen mengingatkan misi dan visi sekolah itu kepada pengetua
semasa mereka berdua sedang berbual tentang hala tuju sekolah itu sekiranya
pelajar mereka gagal dalam ujian seterusnya. Mereka telah diberi amaran yang
dana akan dihentikan sekiranya pelajar mereka gagal dalam ujian.

“Everything can be
taught can be useful.”

Chen lebih gemar mengajar pelajarnya agar lebih kenal erti
kehidupan.

“We said this
education not teach students how to answer the test but to provide guide to
choose their own way.”

Chen semasa kecil telah menyebabkan tangan seorang pelajar
sekolah ini patah dalam satu pergaduhan iaitu Luo Xinjiang. Xinjiang yang mahu
sekolah itu ditutup atas faktor perniagaan telah mengurung semua murid Chen
semasa hari peperiksaan. Chen datang untuk menyelamatkan muridnya dan bergelut
dengan Chen. Kemudian barulah Chen tahu rupanya Xinjiang ialah murid yang
pernah dia patahkan tangan dahulu.

Chen yang Berjaya merampas pisau dari Xinjiang bertindak
menikam pehanya sendiri kemudian beredar dari situ.

“I know I debt you one
word. I try to find you but failed. Sorry.”

Dengan perbuatan Chen menikam pehanya sendiri, hutang darah
telah dibalas dengan darah. Xinjiang mengatakan Chen telah memusnahkan impian
Xinjiang untuk menjadi seorang pemain piano.

Dalam babak terakhir menonjolkan Xinjiang bermain piano.
Ironi bukan, impian itu tidak musnah tetapi Xinjiang sendiri memilih untuk
menjadi samseng berbanding meneruskan cita-cita menajdi pemain piano terkenal.
Semua itu kerana dendam dan sikap meletakkan kesalahan pada orang. Dalam satu
babak dimana satu dari soalan ujian yang diberikan oleh Chen kepada semua
muridnya berbunyi sebegini.

“What is the meaning
of life?”

Weicong tidak memilih mana-mana pilihan jawapan sebaliknya
menambah satu lagi pilihan jawapan iaitu,

“Grow up after making
mistake.”

Ya. Manusia lebih belajar selepas melakukan kesilapan.

This world only talk
about power, money and whose the more cruel.


Orang Bahau Selamatkan Mat Saleh Dari Jadi Mangsa Jepun

Bagi sesiapa yang sering pergi ke Pahang mengikut jalan lama dari Selangor, Negeri Sembilan atau Melaka, kebiasannya laluan utama mereka akan melalui Bahau. Bahau merupakan satu pekan besar yang menjadi tumpuan di daerah Jempol.

Bahau rata-rata dihuni oleh bumiputera dan orang asli. Terdapat juga tanah rancangan Felda diwujudkan di Bahau. Tapi, pernahkah anda tahu, ketika Pe-Rang, Bahau pernah dihuni oleh sekumpulan bangsa Serani yang berasal dari Eropah?

Selepas Jepun berjaya menawan Tanah Melayu ketika Pe-Rang Dunia Kedua, selain bangsa Cina, bangsa Serani juga tidak lepas dari kek3j4man Jepun. Di artikel yang lepas (boleh  klik di perkataan “artikel”), penulis ada berkongsi mengenai seorang pengintip Jepun yang bernama Mamoru Shizonaki yang menyelamatkan ribuan rakyat Cina dan Serani.

Antara salah satu langkah yang dilakukan oleh Mamoru Shinozaki ialah dengan menawarkan mana-mana penduduk untuk menyertai program pertanian khususnya kepada golongan Cina dan Serani. Ramai yang menyertai program ini bagi mengelakkan mereka dan keluarga mereka dibvnvh oleh Jepun.

Program ini bermula pada pertengahan 1943. kaum Cina dihantar ke Endau manakala kaum Serani dihantar ke Bahau. Di Endau, kaum Cina menerima bantuan terus dari segi makanan dan kesihatan dari Singapura, tetapi tidak di Bahau. Di Bahau, penempatan dan bantuan kaum Serani ini disalur sendiri secara langsung dari kerajaan Negeri Sembilan.

Penempatan kaum Serani di Bahau ini terletak kira-kira 5 kilometer dari pusat Bandar Bahau. Untuk sampai ke sini, mereka perlu menaiki kereta api dari SIngapura ke Bahau dan seterusnya perlu berjalan kaki untuk sampai ke kawasan mereka. Bagi yang berkemampuan, mereka mengupah lori-lori di situ untuk membawa mereka ke destinasi.

Kumpulan pertama yang tiba di Bahau rata-rata merupakan golongan bujang. Mereka diarahkan untuk membersihkan hutan dan membina batu asas untuk tempat tinggal mereka. Mereka agak sukar pada mulanya, kerana rata-rata bangsa Serani ini merupakan golongan professional dan tidak biasa untuk membuat kerja-kerja hutan.

Menjelang Disember 1943 hingga April 1944, dianggarkan dua ribu orang berbangsa Serani menetap di Bahau. Mereka membawa segala peralatan rumah mereka seperti piano, meja makan dan sebagainya.

Di sana, kaum Serani ini hidup sebagaimana masyarakat tempatan pada ketika itu. Mereka juga sering berhibur dan menyanyi bersama-sama. Walaupun begitu, disebabkan tidak biasa tinggal di pinggir bandar, penduduk Serani ini sering dijangkiti penyakit malaria dan kekurangan nutrisi kerana sukar untuk mendapatkan ubat-ubatan.

Mamoru Shinozaki dan CJP Paglar, Pengerusi Jabatan Kebajikan Kaum Serani juga sering mengadakan lawatan ke penempatan Bahau ini untuk memberikan semangat dan moral kepada penduduk-penduduk Serani di sini.

Di akhir Pe-Rang, dianggarkan 3000 orang berbangsa Serani menetap di Bahau. Selain bangsa Serani dan segelintir bangsa Cina beragama Katolik, terdapat juga sekumpulan kecil bangsa Serani yang berasal dari negara-negara Eropah seperti Denmark, Switzerland dan Romania. Penempatan Serani ini kemudian ditinggalkan secara beransur-ansur sejurus pe-rang tamat.

Agak-agak ada tak pembaca di sini orang Bahau berketurunan Mat Salleh?

RUJUKAN:

Chia, Joshua Yeong Jia. (2006). Bahau settlement. Singapore Infopedia. https://eresources.nlb.gov.sg/infopedia/articles/SIP_1220_2006-12-29.html